جەیمس گاندۆڵفینی - ویکیپیدیا، ئینسایکڵۆپیدیای ئازاد\nگاندۆڵفینی لە ٢٠١٠\nجەیمس جۆزێف گاندۆڵفینی جونیەر\n(١٩٦١-0٩-١٨) ١٨ی ئەیلوولی ١٩٦١\nوێستوود، نیوجێرزی، ئەمریکا\n١٩ی حوزەیرانی ٢٠١٣(٢٠١٣-06-١٩) (٥١ ساڵ ژیاوە)\nمارسی وودارسکیi (ھاوسەرگیری ١٩٩٩–٢٠٠٢)\nدێبۆرا لین (ھاوسەرگیری ٢٠٠٨)\nجەیمس جۆزێف گاندۆڵفینی جونیەر (١٨ی تشرینی یەکەمی ١٩٦١–١٩ی حوزەیرانی ٢٠١٣) ئەکتەرێکی ئەمریکی بوو کەوا بۆ بەرجەستەکردنی ڕۆڵی کارەکتەرە مافیا ئیتاڵیە ئەمەریکیەکەی زنجیرەکەی کەناڵی ئێچ بی ئۆ سۆپڕانۆکان، تۆنی سۆپڕانۆ ناسراوە. بۆ رۆڵی ناوبراو سێ خەڵاتی ئێمی، سێ خەڵاتی سکرین گیڵد و خەڵاتێکی گۆڵدن گڵۆبی بردۆتەوە. رۆڵگێرانەکەی گاندۆلفینی وەک تۆنی سۆپڕانۆ بە یەکێک لە باشترین ڕۆڵگێرانەکانی مێژووی تەلەڤیزیۆن دادەنرێت لەنێو تەواوی ڕەخنەگران و بینەراندا.\nڕۆڵە دیارەکانی لە فیلم بریتین لە ڤیرجیل لە فیلمی True Romance (١٩٩٣)، عەریف بۆبی دۆرتی لە فیلمی Crimson Tide (١٩٩٥)، کۆلۆنێل وینتەر لە The Last Castle (٢٠٠١)، و پارێزگاری نیویۆڕک لە The Taking of Pelham 123 (٢٠٠٩). ڕۆڵەکانی تری بریتین لە ئەکتەر بیر لە فیلمی Get Shorty (١٩٩٥) و کارۆڵی تووڕە لە فیلمی Where the Wild Things Are (٢٠١٠). بۆ رۆڵی ئالبێرت لە فیلمی Enough Said (٢٠١٣) گاندۆڵفینی ستایشێکی زۆر کرا لەلایەن ڕەخنەگرانەوە و چەندین خەڵاتی بردەوە. دوایین رۆڵی وەک ئەکتەر لە فیلمی The Drop بوو لە پاڵ ئەکتەر تۆم ھاڕدی، کە فیلمەکە دوای مردنی بڵاوکرایەوە.\nلە ساڵی ٢٠٠٧دا، گاندۆڵفینی ھەڵسا بە بەرھەمھێنانی دۆکیومێنتاریەک لەژێر ناوی Alive Day Memories: Home from Iraq، کە تێیدا چاوپێکەوتنی لەگەڵ سەربازە دێرینەکانی جەنگی عێراقدا دەکرد و دۆکیومێنتاریەکی تریش لەژێر ناوی Wartorn کە ئەمەیان تایبەت بوو بە باسکردنی کاریگەریە نەرێنیەکانی جەنگ لەسەر کۆمەڵگای ئەمریکی.\n١ ژیانی سەرەتایی و پەروەردە\n٥ ناوبانگ و یادکردنەوەی\n٦.٣ یاری ڤیدیۆیی\nژیانی سەرەتایی و پەروەردە[دەستکاری]\nگاندۆڵفینی لە وێستوود، نیوجێرزی لەدایکبووە. دایکی ناوی سانتا بووە و پاککەرەوەی بوو لە قوتابخانەی دواناوەندی و بە ڕەچەڵەک خەڵکی ناپۆلی بووە لە ئیتاڵیا، بەڵام لە ئەمریکا لەدایکبووە. باوکیشی ئیتاڵیەکی رەسەن بووە و خەڵکی ناوچەی بۆڕگۆ ڤال دی تارۆ لە باکووری ئیتاڵیا بووە، کەوا کاری کرێکاری و پاسەوانیەتی کردووە. جگە لەمەش باوکی خاوەن مەدالیای مۆری جەنگی جیھانی دووەمە، کە پێشکەشی ئەو سەربازانە دەکرێت کە لەکاتی جەنگ بریندار دەبن یاخود دەمرن. خێزانی گاندۆڵفینی کەسانی دیندار بوونە و پەیڕەوی ئاینی کاتۆلیکی ڕۆمانیان کردووە بە ئیتاڵی لە ماڵەوە قسەیان کردووە. بەھۆی کاریگەری دایک و باوکی، گاندۆلفینی ھەستێکی نەتەوایەتی بەھێزی بۆ وڵاتە ڕەسەنەکەی بۆ درووستبووە و زوو زوو سەردانی ئیتاڵیای کردووە. ھەروەھا گاندۆڵفینی خاوەن دوو خوشک بووە.\nگاندۆڵفینی لە پاڕک ڕیج، نیوجێرزی گەورەبووە و لە دواناوەندی پاڕک ڕیج لەساڵی ١٩٧٩ دەرچووە، لەوێ یاریزانێکی بەردەوامی تۆپی باسکە و چالاک بوو لە شانۆدا. دواتر بۆتە خاوەن بڕوانامەی بەکالۆریۆس لە پەیوەندیەکان لە زانکۆی ڕوتگێرز لەساڵی ١٩٨٣، لەکاتی زانکۆشیدا وەک پاسەوانی مەیخانەیەک کاریکردووە. بەر لە کاری نواندنی وەک بەڕێوبەری یانەی شەوانە و مەیگێڕیش کاری کردووە لە مانھاتن. دواتر لەڕێگەی ھاوڕێیەکیەوە بەناوی ڕۆجەر بارت دەبردرێتە خولێکی تایبەت بە ھونەرەکانی نواندن و بۆ دوو ساڵ لەژێر سەرپەرشتی کاترین گەیتلی بەردەوام دەبێت.\nگاندۆلفینی[بەستەری مردوو] و تۆنی سیریکۆ سەردانی سەربازگەیەکی ئاسمانی ویلایەتە یەکگرتووەکانی ئەمریکا دەکەن، ٢٠٠٩.\nگاندۆلفینی[بەستەری مردوو] ڕۆز مکگۆوان لە کوەیت.\nگاندۆڵفینی سەرەتا بە شانۆگەری دەستی بە نواندن کردووە و کارە سەرەتاییەکانی بینینەوەی ئەو ڕۆڵانە بوو کەوا مارلۆن بڕاندۆ پێشتر بینبووی لە ھەریەک لە فیلمەکانی A Streetcar Named Desire و On the Waterfront. یەکێک لە سەرەتاییترین کارەکانی نواندنی لە فیلمی True Romanceی کوێنتن تارانتینۆ بوو کە تێیدا ڕۆڵێ ڤیرجیلی دەبینی و بەگوتەی خۆی سەرچاوەی ئیلھامی کارەکتەرەکەی لە ھاوڕێیەکی کۆنەوە وەرگرتبوو کە پیاوکوژ بووە. لە فیلمی داھاتووی Terminal Velocity (١٩٩٤)، گاندۆڵفینی رۆڵی بێن پینکواتەری بینی کەوا پیاوێک توندوتیژی ڕووسیە. لە ساڵی ١٩٩٥، بەشداربوو لە فیلمی Crimson Tide کەوا سەرکەوتنێکی مەزنی لە بۆکس ئۆفیس بەدەستھێنا. لە ھەمان ساڵدا بەشداری فیلمی Get Shorty (1995یشی کردووە. فیلمی داھاتووی بریتی بوو لە The Juror (١٩٩٦) کە تێیدا رۆڵی بکوژێکی مافیایی بینیوە.\nگاندۆڵفینی ستایشێکی زۆر کرا بۆ بەرجەستەکردنی رۆڵی تۆنی سۆپرانۆ، کارەکتەری تۆنی سۆپڕانۆ لە زنجیرە دراماکەی کەناڵی ئێچ بی ئۆ بەناوی سۆپڕانۆکان، کەوا سەرۆک مافیایەکی ناوچەی نیوجێرزیە و پیاوێکی خێزانیە. زنجیرەکە لە نێوان ساڵانی ١٩٩٩ تاکو ٢٠٠٧ بەردەوام بوو. بۆ ڕۆڵی تۆنی سۆپرانۆ، گاندۆڵفینی توانی سێ خەڵاتی ئێمی بۆ باشترین ئەکتەری سەرەکی لە زنجیرەیەکی درامادا بباتەوە و ماڵپەڕی ئینتەرتەینمێنت ویکلی لە پلەی ٤٢ەمین ئەفسانەی مێژووی زنجیرە تەلەڤیزیۆنەکانی جێگیر کرد. بەدەر لەم خەڵاتەش، گاندۆڵفین دەیان خەڵاتی تری بردەوە وەک گۆڵدن گڵۆب و ساگ. موچەی گاندۆڵفینی بۆ ھەر ئەڵقەیەکی زنجیرەکە ١ میلیۆن دۆلار بوو بەپێی دوایین ئاماری وەرزی زنجیرەکە لە ٢٠٠٧.\nلە ٢٠٠٧، گاندۆڵفینی ھەڵسا بە بەرھەمھێنانی دۆکیومێنتاریەک بۆ ئێچ بی ئۆ کەوا تیسکی دەخستە سەر سەربازە دێرینەکانی جەنگی عێراق کەوا لەکاتی ئەرکی سەربازیاندا زیانی ھەتایییان بەرکەوتبوو و باسی کاریگەری سەربازیەکەیان لەسەر ژیانی ڕۆژانەیانی دەکرد. بۆ ئەم مەبەستە، گاندۆڵفینی چاوپێکەوتنی لەگەڵ ١٠ سەربازی ڕزگاربوو کردبوو کەوا باسی ژیانی خۆیان دوای جەنگ دەکرد، ھەروەھا باسی ئەو ساتانەیان دەکرد کەوا زۆر نزیک ببوون لە مەرگ.\nلە ھەمان ساڵدا، گاندۆڵفینی بەشداربوو لە دۆکیومێنتاریەکی تری تایبەت بە جەنگی عێراق بەناویAlive Day Memories: Home From Iraq، بەڵام ئەمجارە تەنھا وەک بەرھەمھێنەری جێبەجێکار بوو. یەکەمین کاری دوای تەواوبوونی زنجیرەی سۆپرانۆس بریتی بوو لە دانانی کۆمپانیەیەکی فیلمی تایبەت بە خۆی بەناوی Attaboy Films. لە ساڵی ٢٠٠٩ بەشداربوو لە شانۆگەری God of Carnage کە تەم ھۆیەوە پاڵێوراو کرا بۆ خەڵاتی تۆنی بۆ باشترین ئاکتەری سەرەکی لە شانۆگەریەکدا، بەڵام خەڵاتەکەی بە جێفری ڕەش دۆڕاند کەوا شانۆکاری سەرەکی شانۆگەری Exit the King بوو. دواتر ڕۆڵی پارێزگاری نیویۆڕکی بینی لە فیلمی The Taking of Pelham 123 لە پاڵ ئەکتەر دێنزێل واشنگتن.\nلە ساڵی ٢٠١٠دا، گاندۆڵفینی بەشداربوو لە دۆکیومێنتاریەکی تری ئێچ بی ئۆ وەک بەرھەمھێنەر کە ئەمجارە دۆکیومێنتاریەکە تیشکی دەخستە سەر کاریگەریەکانی PTSD بەدرێژایی مێژووی ئەمریکا لەنێوان ساڵانی ١٨٦١ تاکو ٢٠١٠. دۆکیومێنتاریەکە پڕبوو لە چاوپێکەوتن لەگەڵ سەرباز و ئەفسەرانی سوپای ئەمریکی کەوا باسی ژیانی خۆیان دوای جەنگ دەکرد، ھەروەھا چەندین نامەی دۆزراوەی جەنگی جیھانیی یەکەم و جەنگی ناوخۆی ئەمریکا شیکاری بۆ کرابوو تایبەت بەم دۆکیومێنتاریە.\nگاندۆڵفینی بەردەوام بوو لە بەرھەمھێنان بۆ تۆڕی ئێچ ئۆ، ئەمجارە بەرھەمھێنەری جێبەجێکاری فیلمی Hemingway & Gellhorn (٢٠١٢) کە تێیدا باسی ژیانی ھاوسەرگیری نووسەری بەناوبانگ ئێرنست ھێمینگوەی دەکرد. گاندۆڵفینی دووبارە لەگەڵ درووستکەری زنجیرەی سۆپرانۆکان کاری کردووە ئەمجارە بۆ فیلمێکی میوزیکاڵ بوو بەناوی Not Fade Away (٢٠١٢) کەوا یەکەمین کاری دەرھێنانی فیلمی دەیڤد چەیس بوو.\nدوو فیلمی تر کەوا بەر لە مردنی لە ١٩ی تەمووزی ٢٠١٣ کاری وێنەگرتنەکانی تەواوی کردبوو، ماوەیەک دوای مردنی بڵاوکرانەوە. یەکەمینیان فیلمی Enough Said بوو کە کۆمیدیایەکی ڕۆمانسی بوو لەپاڵ خانمە یاکتەر جولیا لویس-درێیفوس. فیلمەکە پێشوازیەکی گەرمی لێکرا و ستایشێکی تایبەتی گاندۆڵفینی تیادا کرا. فیلمی دووەم و کۆتایی کە دوای مردنی بڵاوکراوە، بریتی بوو لە فیلمی The Drop کە تێیدا گاندۆڵفینی ڕۆڵی کەزن مارڤی دەبینی لە پاڵ ئەکتەر تۆم ھاڕدی. فیلمەکە لە ١٢ی ئەیلوولی ٢٠١٤ بڵاوبوویەوە و دووبارە گاندۆڵفینی ستایشێکی زۆر کرا بۆ ڕۆڵەکەی لەم فیلمەدا. گاندۆڵفینی ناوی وەک بەرھەمھێنەری جێبەجێکار نووسرابوو لە کورتە زنجیرەی بەرھەمھێنراوی کەناڵی ئێچ بی ئۆ بەناوی کەوا لە The Night Of ساڵی ٢٠١٦ بڵاوبوویەوە. سەرەتا وا دانرابوو گاندۆڵفینی خۆیشی لە زنجیرەکەدا رۆڵ بگێڕێت لە سەرەتاکانی ٢٠١٣، بەڵام ئەوکات زنجیرەکە لەلایەن ئێچ بی ئۆوە گەشەی پێنەرا. دوای چەند مانگێک ئێچ بی ئۆ لەم بڕیارەی پاشگەز بوویەوە و دەستیانکردووە بە کارکردن لەسەر زنجیرەکە، بەڵام بەر لە وێنەگرتنیزنجیرەکە گاندۆڵفینی کۆچی دوایی کرد. ئەکتەر جۆن تورتورۆ ڕۆڵەکەی گاندۆڵفینی وەرگرت کەوا پێشتر بەیەکەوەش کاریان کردبوو.\nگاندۆڵفینی بەردەوام بوو لە سەردانکردنی شوێنی لەدایکبوونەکەی لە نیوجێرزی و بەردەوام پشتگیری ڕێکخراوەکانی توێژینەوەی شێرپەنجەی مەمکی کردووە، بەڵام لە شاری نیویۆڕک ژیاوە. گاندۆڵفینی چەندین موڵکی گەورەی لە ناوچەکانی نیوجێرزی کڕیبوو. ئەکتەر بڕێت ماڕتن دەربارەی گاندۆڵفینی لە چاوپێکەوتنێکی ساڵی ٢٠٠٩ گوتی: «گاندۆڵفینی ھەمیشە ھەوڵی ئەوەی داوە لە ئەنجامدانی چاوپێکەوتن بە دووربێ، زۆرجار خۆی بە قەڵەوە نەفامەکەی نیوجێرزی دەناسێنێ ئەگەر چاوپێکەوتن بکات.»\nگاندۆڵفینی و ھاوسەری یەکەمی، مارسی وودارسکی، لە شوباتی ١٩٩٩ ھاوسەرگیریان کرد، بەڵام لە شوباتی ٢٠٠٢ داوای جیابوونەوەیان پێشکەشی دادگا کرد کەوا لە ٨ی کانوونی یەکەمی ٢٠٠٢ جیابوونەوەکە بەکۆتا ھات. گاندۆڵفینی کوڕێکی بەناوی مایکڵ دوای خۆی جێھێشتووە کە لەدایکبووی ٢٠٠٠ە. لە ٣٠ ئابی ٢٠٠٨ دووەم ھاوسەرگیری خۆی لەگەڵ خانمە ئەکدوای تەر دێبۆرا لین ئەنجامدا لە شاری ئۆنولولو لە ھاوایی. لە دووەم ھاوسەرگیریشیدا، کچێکی بەناوی لیلانا خۆی جێھێشتووە کە لەدایکبووی ٢٠١٢یە.\nمردنی گاندۆڵفینی لەناکاو ڕوویدا ئەوکاتەی تەمەنی ٥١ ساڵان بوو لە ١٩ی تەمووزی ٢٠١٣ لە شاری ڕۆما. گاندۆڵفینی وایدانابوو گەشت بکات بەرەو سیسیلیا بە مەبەستی وەرگرتنی خەڵاتێکی ڕێزلێنانی لە فیستیڤاڵی فیلمی تاورۆمینا، بەڵام لە شەوەکەدا و لە کاتژمێر ١٠ کوڕە ١٣-ساڵانەکەی مایکڵ ئەو بە بێ ھۆشی دۆزیبوویەوە لە ھۆتێلەکەیان. مایکڵ پەیوەندیکردبوو بە کارمەندانی پێشوازی ھۆتێلەکە کە ئەوانیش پەیوەندیان بە یەکەی فریاکەوتنەوە کردبوو، گاندۆڵفینی کاتژمێر ١٠:٤٠ خولەک گەیشتە نەخۆشخانە، و دوای بیست خولەک مردنی ڕاگەیەنرا. ڕاپۆرتە پزیشکیەکان ئاماژەیان بەوەدابوو کەوا بەھۆی جەڵدەی دڵەوە گیانی لەدەستدابوو.\nلەگەڵ بڵاوبوونەوەی ھەواڵی مردنی، چەندین سیاسەتمەداری وەک جۆن مکەین و پارێزگاری نیوجێرزی کریس کریستی نیگەرانی خۆیان لەسەر ئینتەرنێت ڕاگەیاند. کریستی بڕیاریدا کەوا تەواوی باڵەخانەکانی نیوجێرزی ئاڵاکانیان تا نیوە بێننە خوارەوە وەک ڕێزلێنانێک بۆ گاندۆڵفینی لەکاتی ھاتنەوەی تەرمەکەی بۆ ویلایەتە یەکگرتووەکان. ڕۆژێک دوای مردنی، ھونەرمەند بڕوس سپرینگستین لەپاڵ ئەکتەر ستیڤن ڤان زاندت کەوا لەپاڵ گاندۆڵفینی لە زنجیرەی سۆپرانۆکان رۆڵی سیلڤیۆی دەبینی، گۆرانیەکی تایبەتیان بۆ مەرگی گاندۆڵفینی ساز کرد. تەرمی گاندۆڵفینی لە ٢٣ی تەمووزدا گەیەنرایەوە ویلایەتە یەکگرتووەکان. نوێنەری خێزانەکەیان مایکڵ کۆبۆڵد سوپاسی بەرپرسانی ئیتاڵی و ئەمریکی بوو کەوا لە پرۆسەی گەڕاندنەوەی تەرمەکەیدا یارمەتیدەر بوو کەوا لەجیاتی گەیشتنەوەی بە ٧ ڕۆژ تەرمەکەیان بە ٤ ڕۆژ گەڕاندەوە. ستەیجەکانی شانۆی بڕۆدوەی تەواوی ڕووناکیەکانیان لە شەودا کوژاندنەوە وەک ڕێزێک بۆ گاندۆڵفینی.\nپرسەکەی گاندۆڵفینی لە ٢٧ی تەمووزی ٢٠١٣ لە کەنیسەی ئێپیسکۆپال لە مانھاتن، نیویۆڕک بەڕێوەچوو بە ئامادەبوونی خێزانەکەی و زۆربەی ئەکتەرانی زنجیرەی سۆپڕانۆکان. تەرمەکەی کراوە خۆڵ و ڕادەستی خێزانەکەی کرایەوە.\nناوبانگ و یادکردنەوەی[دەستکاری]\nماڵپەری TV Guide ھەڵسا بە بڵاوکردنەوەی بابەتێکی تایبەت دوای مردنی گاندۆڵفینی لە ١ی تەمووزی ٢٠١٣ کەوا ئەلبوومێکی گەورەی وێنەکانی گاندۆلفینیان بڵاوکردەوە. لەنێویدا، نوسەر مات ڕۆوش ئاماژەی بەوەداوە کەوا چەندین کارەکتەری ناوداری تەلەڤیزیۆنی بەبێ گاندۆڵفینی بوونیان نەدەبوو وەک ڤیک ماکی لە زنجیرەی The Shield، ئال سویرنگن لە زنجیرەی Deadwood و دۆن درەیپەر لە زنجیرەی Mad Men کەوا زۆربەی ئیلھامیان لە کارەکتەری تۆنی سۆپڕانۆ وەرگرتبوو. خانمە ئەکتەر ئێدی فالکۆ، کەوا ڕۆڵی کاڕمێڵا سۆپرانۆی لە زنجیرەی سۆپرانۆکان بەرجەستە دەکرد ڕایگەیاند کەوا تووشی شۆک بوو بە بیستی ھەواڵی مەرگی گاندۆڵفینی؛ درووسکتەری زنجیرەی سۆپرانۆکان، دەیڤد چەیس ڕایگەیاند کەوا گاندۆڵفینی کەسێکی بلیمەت بوو. بڕایان کڕانستن کەوا لە زنجیرەی گۆڕانی خراپ کارەکتەری واڵتەر وایتی بەرجەستە دەکرد ڕایگەیاند کەوا ئەو کارەکتەرە بەبێ تۆنی سۆپرانی بوونی نەدەبوو؛ و لە پاڵ ئەمانیشدا بڕاد پیت کەوا لەگەڵ گاندۆڵفینی لە سێ فیلمدا بەشداربوو ڕایگەیاند کەوا گانذۆڵفینی «ئەکتەرێکی چاونەترس، ڕووخۆش و خاوەن ڕۆحێکی ھێمن بوو».\nسێ مانگ دوای مردنی، ڕاگەیەنرا کەوا وەسیەتنامەکەی گاندۆڵفینی کەوا لە کانوونی یەکەمی ٢٠١٢ نووسرابوو، ئاماژەی بە جێھێشتنی نزیکەی ٧٠ میلیۆن دۆلار کردبوو بۆ کچ، ھاوسەری پێشووی و خوشکەکانی کردبوو. وەسیەتنامەکە ئاماژەی بە جێھێشتنی موڵک بۆ کوڕەکەی، مایکڵ نەکردبوو، بەوپێیەی دڵنیایی ژیانی بۆ کوڕەکەی تەرخان کردبوو کە بریتی بوو لە ئەستۆ گرتنی تەواوی خەرچیەکانی لەلایەن حکومەتەوە. لە کانوونی یەکەمی ٢٠١٣دا لەڕێگەی واژوو کۆکردنەوەیەکی سەرھێل کەوا لەلایەن ھاوڕێی کۆنی گاندۆلفینی، لۆری فرێدریکسەوە رێکخرابوو، شەقامێکی گەڕەکەکەی بەناوی ئەوەوە کرا لە مەڕاسیمێکی کراوەدا بە ئامادەبوونی زۆربەی ھاو ئەکتەرانی زنجیرەی سۆپڕانۆکان.\nدەرھێنەر سپایک جۆنز فیلمی ئەو ی پێشکەشی گاندۆلفینی کرد، کەوا بەیەکەوە پێشتر کاریان لەسەر فیلمی Where the Wild Things Are کردبوو.\nلە ساڵی ٢٠١٤دا و دوای مردنی، گاندۆڵفینی خرایە ڕیزی ناودارانی نیوجێرزی.\nلە ساڵی ٢٠١٩دا، ڕاگەیەندرا کەوا کوڕەکەی مایکڵ گاندۆلفینی، ڕۆڵی تۆنی سۆپرانۆیەکی گەنج بەرجەستە لە فیلمی The Many Saints of Newark کەوا چیڕۆکەکەی باسی ڕووداوەکانی پێش زنجیرەی سۆپرانۆکان دەکات.\n١٩٨٧ Shock! Shock! Shock! ئۆردەرلی\n١٩٩١ The Last Boy Scout دەستەڕاستی ماڕکۆن دەرکەوتنی کامیۆ\n١٩٩٢ Stranger Among Us, AA Stranger Among Us تۆنی باڵدێساری\n١٩٩٣ Money for Nothing بیڵی\nTrue Romance ڤیرجیل\nMr. Wonderful مایک\nItalian Movie ئەنجێلۆ\n١٩٩٤ Angie ڤینی\nTerminal Velocity بێن پینکواتەر\n١٩٩٥ Nouveau monde, LeLe Nouveau monde ویل کابێرا\nCrimson Tide عەریف بۆب دۆرتی\nGet Shorty بیر پاڵێورا – خەڵاتی سکرین گیڵد بۆ باشترین کاست لە فیلمێکدا\n١٩٩٦ Juror, TheThe Juror ئێدی\n١٩٩٧ Night Falls on Manhattan جۆوی ئالگرێتۆ\nShe's So Lovely کیفەر\n12 Angry Men بڕیادەری #٦\nPerdita Durango ویڵی وودی تۆماس\nMidnight in the Garden of Good and Evil چێشتلێنەر دەرکەوتنی کامیۆ\n١٩٩٨ Fallen لو\nMighty, TheThe Mighty کێنی کەین\nCivil Action, AA Civil Action ئال لەڤ\n١٩٩٩ 8mm ئێدی پوڵ\nA Whole New Day ڤینسنت\n٢٠٠١ Mexican, TheThe Mexican وینستن باڵدری\nThe Man Who Wasn't There بیگ دەیڤ بروستەر\nLast Castle, TheThe Last Castle کۆلۆنێل وینتەر\n٢٠٠٤ Surviving Christmas تۆم ڤاڵکۆ\n٢٠٠٥ Romance & Cigarettes نیک مەڕدەر\nStories of Lost Souls ڤینسنت لە بەشی: "A Whole New Day"\n٢٠٠٦ Lonely Hearts لێکۆلەر چارڵز ھیلدەربرانت\nAll the King's Men تاینی دەفی\nClub Soda پیاوەکە\n٢٠٠٧ Stories USA پیاوەکە لە بەشی: "Club Soda"\n٢٠٠٩ In the Loop عەریف جۆرج میلەر\nTaking of Pelham 123, TheThe Taking of Pelham 123 پارێزگاری نیویۆڕک\nWhere the Wild Things Are کاڕۆڵ دەنگ\n٢٠١٠ Welcome to the Rileys دەگ ڕایلی\nMint Julep بەڕێز جی\n٢٠١١ Down the Shore بەیلی یولەر\nViolet & Daisy پیاوەکە\n٢٠١٢ Killing Them Softly میکی\nNot Fade Away پات دامیانۆ\nZero Dark Thirty بەڕێوبەری سی ئای ئەی لیۆن پانێتا\nThe Patriot of America دانی کۆل دەنگ\n٢٠١٣ The Incredible Burt Wonderstone دەگ مەنی\nEnough Said ئالبێرت دوای مردنی بڵاوکرایەوە\nبراوە - خەڵاتی بۆستن سۆسایەتی بۆ باشترین ئەکتەری پشتگیریکار پاڵێوراو – خەڵاتی ڕەخنەگرانی بڕۆدکاست بۆ باشترین ئەکتەری کۆمیدی پاڵێوراو – خەڵاتی ڕەخنەگرانی بڕۆدکاست بۆ باشترین ئەکتەری پشتگیریکار پاڵێوراو– خەڵاتی ڕەخنەگرانی شیکاگۆ بۆ باشترین ئەکتەری پشتگیریکار پاڵێوراو – خەڵاتی ئیندپێندنت بۆ باشترین ئەکتەری پشتگریکاری نێر پاڵێوراو – خەڵاتی ڕەخنەگرانی لەندەن بۆ باشترین ئەکتەری پشتگریکاری ساڵ پاڵێوراو – خەڵاتی سکرین گیڵد بۆ باشترین ئەکتەری پشتگریکار پاڵێوراو – خەڵاتی ڕەخنەگرانی واشنگتن دی سی بۆ باشترین ئەکتەری پشتگریکار\n٢٠١٤ The Drop مارڤ دوای مردنی بڵاوکرایەوە\n١٩٩٧ Gun واڵتەر دیفدێلی ئەڵقەی: "Columbus Day"\n12 Angry Men بڕیادەری ژمارە شەش فیلمی تەلەڤیزیۆنی\n١٩٩٩–٢٠٠٧ سۆپڕانۆکان تۆنی سۆپڕانۆ ٨٦ ئەڵقە\nPrimetime Emmy Award for Outstanding Lead Actor in a Drama Series (2000, 2001, 2003) AFI Award for Actor of the Year - Male - TV Series (2001) Golden Globe Award for Best Actor – Television Series Drama (2000) Screen Actors Guild Award for Outstanding Performance by a Male Actor in a Drama Series (1999, 2002, 2007) Screen Actors Guild Award for Outstanding Performance by an Ensemble in a Drama Series (1999, 2007) TCA Award for Individual Achievement in Drama (1999, 2000, 2001) Nominated – Golden Globe Award for Best Actor – Television Series Drama (2001, 2002) Nominated – Primetime Emmy Award for Outstanding Lead Actor in a Drama Series (1999, 2004, 2007) Nominated – Golden Nymph Award for Outstanding Actor – Drama Series (2008) Nominated – Satellite Award for Best Actor – Television Series Drama (1999, 2000, 2001) Nominated – Screen Actors Guild Award for Outstanding Performance by a Male Actor in a Drama Series (2000, 2001, 2004, 2006) Nominated – Screen Actors Guild Award for Outstanding Performance by an Ensemble in a Drama Series (2000, 2001, 2002, 2004, 2006) Nominated – TCA Award for Individual Achievement in Drama (2003, 2004, 2006) Nominated – Viewers for Quality Television Award for Best Actor (2000)\n٢٠٠٢ Sesame Street خۆی ١ ئەڵقە\n٢٠٠٤ Saturday Night Live دانیشتوویەکی نیوجێرزی ئەڵقەی: "بێن ئافلێک/Nelly"\n٢٠٠٨ Alive Day Memories: Home from Iraq فیلمی تەلەڤیزیۆنی؛ بەرھەمھێنەر\nپاڵێوراو – خەڵاتی ئێمی بۆ بەرھەمێکی نا خەیاڵی یان دۆکیومینتاری\n٢٠١٠ Wartorn: 1861–2010 فیلمی تەلەڤیزیۆنی؛ بەرھەمھێنەر\n٢٠١١ Cinema Verite کڕەیگ گیلبێرگ فیلمی تەلەڤیزیۆنی؛\n٢٠١٢ Hemingway & Gellhorn فیلمی تەلەڤیزیۆنی؛ بەرھەمھێنەر\nپاڵێوراو – خەڵاتی ئێمی بۆ باشترین کورتە زنجیرە یاخود فیلمی تەلەڤیزیۆنی\n٢٠١٣ Nicky Deuce بۆبی ئێگز فیلمی تەلەڤیزیۆنی\n٢٠١٦ The Night Of جاک ستۆن بەرھەمھێنەری جێبەجێکار (دوای مردنی)\n٢٠٠٦ The Sopranos: Road to Respect تۆنی سۆپڕانۆ دەنگ و شێوەی بۆ یاریەکە تەرخان کردووە\n^ "James Gandolfini as Tony Soprano". HBO. Archived from the original on January 9, 2010.\n^ "Youtube interview of James Gandolfini – Inside the Actors Studio, 2004". YouTube. May 15, 2007. Retrieved April 11, 2010.\n^ "Santa Gandolfini Obituary - Search Santa Gandolfini Recent Obituaries". Genealogybank.com. Archived from the original on ٢٠ی ئایاری ٢٠١٥. Retrieved November 5, 2014. Check date values in: |archive-date= (help)\n^ ئ ا ب "This Is James Gandolfini, He's Not Tony, The Actor Behind The Sopranos Mob Boss Is More Like "A 260-Pound Woody Allen"". CBS News. April 8, 2007. Archived from the original on ١٣ی تشرینی دووەمی ٢٠١٣. Retrieved April 11, 2010. Check date values in: |ڕێکەوتی ئەرشیڤ= (help) ١٣ی تشرینی دووەمی ٢٠١٣ لە وەیبەک مەشین، ئەرشیڤ کراوە.\n^ ئ ا DAVE ITZKOFF (June 19, 2013). "James Gandolfini Is Dead at 51; a Complex Mob Boss in 'The Sopranos'". The New York Times. Retrieved November 5, 2014.\n^ "James Gandolfini – Britannica Online Encyclopedia". Encyclopædia Britannica. Retrieved April 11, 2010.\n^ "James Gandolfini dies at 51; actor starred in 'The Sopranos'". Los Angeles Times. Retrieved August 25, 2015.\n^ "Gandolfini 'displayed his usual sense of humor' when he signed will". Daily News. New York. September 19, 2013. Retrieved August 25, 2015.\n^ Goldman, Jeff (June 20, 2013). "Yearbook photos of James Gandolfini acting, playing basketball at Park Ridge High School". The Star-Ledger. Retrieved June 20, 2013.\n^ ئ ا "James Gandolfini". AskMen.com. June 2013. Archived from the original on February 19, 2008. Retrieved June 20, 2013. ١٩ی شوباتی ٢٠٠٨ لە وەیبەک مەشین، ئەرشیڤ کراوە.\n^ "R.I.P. James Gandolfini - June 19th 2013". Archived from the original on August 12, 2014. Retrieved July 6, 2013. ١٢ی ئابی ٢٠١٤ لە وەیبەک مەشین، ئەرشیڤ کراوە.\n^ Brown, Eric (June 19, 2013). "James Gandolfini: The Late Actor's Best Scenes In 'The Sopranos,' 'True Romance' And More". International Business Times. Retrieved May 7, 2015.\n^ "The 50 Greatest TV Icons - JAMES GANDOLFINI". Entertainment Weekly. December 27, 2007. Archived from the original on ١٩ی ئەیلوولی ٢٠١٨. Retrieved June 20, 2013. Check date values in: |ڕێکەوتی ئەرشیڤ= (help) ١٩ی ئەیلوولی ٢٠١٨ لە وەیبەک مەشین، ئەرشیڤ کراوە.\n^ "Clive James on The Sopranos". The Daily Telegraph. June 30, 2013. Retrieved December 5, 2013.\n^ "James Gandolfini: What Was the 'Sopranos' Star's Net Worth at the Time of His Death?". Archived from the original on ٢٨ی نیسانی ٢٠١٩. Retrieved January 11, 2018. Check date values in: |archive-date= (help)\n^ "Enough Said". Rottentomatoes.com. September 18, 2013. Retrieved November 5, 2014.\n^ "The Drop". Rottentomatoes.com. September 12, 2014. Retrieved November 5, 2014.\n^ "Everybody's scared to upset Mr. Soprano". Winnipeg Free Press. October 17, 2007. Retrieved April 11, 2010.\n^ Slaght, Veronica (September 24, 2009). "'Sopranos' star James Gandolfini buys home in Tewksbury". The Star-Ledger. Retrieved June 20, 2013.\n^ Martin, Brett (July 2013). "The Night Tony Soprano Disappeared". GQ Magazine.\n^ Jacobs, Deborah L. (August 7, 2013). "James Gandolfini's Will Reflects A Parent's Dilemma". Forbes. Archived from the original on August 12, 2013. Retrieved January 23, 2019. His son Michael, from his marriage to Marcy Wudarski, was 14 when Gandolfini died suddenly in June ...\n^ ئ ا Keller, Julie (December 18, 2002). "Gandolfini Divorce Finalized". E! News. Retrieved January 23, 2019.\n^ "James Gandolfini discovered by 13-year-old son". The Daily Telegraph. Retrieved June 20, 2013.\n^ Nichols, Katherine (August 31, 2008). "Sopranos Star James Gandolfini Gets Married". People. Archived from the original on September 12, 2015. Retrieved June 20, 2013. More than one of |archiveurl= and |archive-url= specified (help); More than one of |archivedate= and |archive-date= specified (help)\n^ "James Gandolfini Welcomes Daughter". USA Today. October 12, 2012. Retrieved June 19, 2013.\n^ "James Gandolfini died of cardiac arrest". News24. Associated Press. June 20, 2013. Archived from the original on ٩ی کانوونی یەکەمی ٢٠١٨. Retrieved ١ی ئەیلوولی ٢٠١٩. Check date values in: |access-date=, |archive-date= (help)\n^ "James Gandolfini Cause of Death: Autopsy Confirms Heart Attack Killed 'Sopranos' Star, Source Says". The Huffington Post. Retrieved June 11, 2015.\n^ "Reactions to the Death of James Gandolfini". The New York Times. Retrieved June 21, 2013.\n^ "Stars share reaction to James Gandolfini's death". Yahoo! News. Archived from the original on ٤ی کانوونی دووەمی ٢٠١٤. Retrieved June 21, 2013. Check date values in: |archive-date= (help)\n^ "James Gandolfini's death stirs reactions from stars". Reno Gazette-Journal. Reno, Nevada. Archived from the original on ٢٤ی حوزەیرانی ٢٠١٣. Retrieved June 21, 2013 – via USA Today. Check date values in: |archivedate= (help)\n^ "Governor Christie orders flags at half-staff on Mon. , June 24 to recognize James Gandolfini". NorthJersey.com. Archived from the original on June 26, 2013. Retrieved June 21, 2013. ٢٦ی حوزەیرانی ٢٠١٣ لە وەیبەک مەشین، ئەرشیڤ کراوە.\n^ "Bruce Springsteen Dedicates 'Born to Run' to James Gandolfini Onstage". Rolling Stone. June 21, 2013. Retrieved June 21, 2013.\n^ "James Gandolfini's Body Returned to U.S." People. June 23, 2013. Archived from the original on March 8, 2016. Retrieved ١ی ئەیلوولی ٢٠١٩. More than one of |archiveurl= and |archive-url= specified (help); More than one of |archivedate= and |archive-date= specified (help); Check date values in: |access-date= (help) ٨ی ئازاری ٢٠١٦ لە وەیبەک مەشین، ئەرشیڤ کراوە.\n^ "Broadway to dim marquee lights for Gandolfini". United Press International. Retrieved June 25, 2013.\n^ "Edie Falco: Onscreen Love With James Gandolfini 'One of the Greatest I've Ever Known'". The Hollywood Reporter. Retrieved 2018-10-12.\n^ Chilton, Martin (2013-06-20). "James Gandolfini was a genius, says Sopranos creator". ISSN 0307-1235. Retrieved 2018-10-12.\n^ "Celebrities React to the Death of James Gandolfini". TV Guide. June 19, 2013.\n^ Ross, Barbara. "James Gandolfini 'displayed his usual sense of humor' when he signed will prior to his death". The Daily News.\n^ Alexander, Dan (December 2, 2013). "Park Ridge Pays Tribute to James Gandolfini". New Jersey 101.5. Archived from the original on ٢٦ی شوباتی ٢٠١٩. Retrieved ١ی ئەیلوولی ٢٠١٩. Check date values in: |access-date=, |archive-date= (help)\nJames Gandolfini لە بنکەدراوەی ئینتەرنێتیی فیلمەکان\nوەرگیراو لە «https://ckb.wikipedia.org/w/index.php?title=جەیمس_گاندۆڵفینی&oldid=910421»\nئەمریکییەکانی بە ڕەگەز ئیتاڵی\nئەکتەرەکانی پیاوی ئەمەریکیی سەدەی ٢٠ەم\nئەکتەرەکانی پیاوی ئەمەریکیی سەدەی ٢١ەم\nئەم پەڕەیە دواجار لە ١٩:٠٧ی ١٠ی شوباتی ٢٠٢٢ نوێ کراوەتەوە.


بەرپرسایەتییە هەستیاروگرینگەکانی کۆگەی دیاری کردنی بەرژەوەندییەکانی نیزام لە ڕوانگەی ڕێبەری مەزنی شۆڕشی ئیسلامیی ئێرانەوە - SAHAR KURDISH (Sorani)\nبەرپرسایەتییە هەستیاروگرینگەکانی کۆگەی دیاری کردنی بەرژەوەندییەکانی نیزام لە ڕوانگەی ڕێبەری مەزنی شۆڕشی ئیسلامیی ئێرانەوە\nحەزرەتی ئایەتوڵڵا عوزما خامەنەیی ڕێبەری مەزنی شۆڕشی ئیسلامیی ئێران ڕۆژی چوارشەممە لە دیداری سەرۆک و ئەندامانی خولی تازەی کۆگەی دیاری کردنی بەرژەوەندییەکانی نیزام، وێڕای وەبیر هێنانەوەی بەرپرسایەتییە هەستیاروگرینگەکانی ئەم کۆگەیە لە دیاری کردن و ڕاپەڕاندنی بەرژەوەندی پێی داگرت: ئەم کۆگەیە دەبێ لە سەداسەد شۆڕشگێڕانە بیر بکاتەوەو شۆڕشگێڕانە بجوڵێتەوەو بە شۆڕشگێڕیش بمێنێتەوە.\nحەزرەتی ئایەتوڵڵا عوزما خامەنەیی ڕێبەری مەزنی شۆڕشی ئیسلامیی ئێران دیاری کردنی بەرژەوەندی، ڕاوێژکردن لە دیاری کردنی سیاسەتە گشتییەکان و خستنەڕووی ڕێگاچارە بۆ گرفتەکانی وڵاتی بە سێ ئەرکی گرینگی کۆگەی دیاری کردنی بەرژەوەندییەکانی نیزامی ئیسلامیی ئێران زانی و جیا کردنەوەی سیاسەتەگشتییەکانیان لە پرسە هەرماوو درێژماوەکان لە پرسە بڕگەییەکانی بە پێویست لێکدایەوەو وەبیریشی هێنایەوە کە: لەوانەیە هێندێک لە سیاسەتە گشتییەکان پێویستی بە پیاداچوونەوە و بەڕۆژ کردن هەبێت و بڕێکیشی بە تەواوی کاتەکەی بەسەر چووبێت. بەڕێزی وتیشی: کۆگەی دیاری کردنی بەرژەوەندییەکانی نیزامی ئیسلامیی ئێران لەو کاتانەی کە بەرژەوەندییەکی گرینگ لە ئارادایەو بۆچوونی مەجلیسی شورای ئیسلامیی لە بۆچوونی شۆرای نیگەهبان پێ ئەوبەرترە، دەبێ وریا بێت ئەو بەرژەوەندییەی کە لە پلەی دووهەم دایە بێ گومان دەبێ زۆر گرینگ، نەگۆڕو ڕوون بێت و بەپێی ڕای زۆرینەی ڕەها و جێگای قەبووڵی کۆگەی دیاری کردنی بەرژەوەندییەکانی نیزامی ئیسلامیی ئێران بۆ ماوەیەکی دیاری و کاتی ڕاپەڕێندرێت.\nکۆگەی دیاری کردنی بەرژەوەندییەکانی نیزامی ئیسلامیی ئێران لە نێو کۆی دامەزراوەکانی نیزامی کۆماری ئیسلامیی ئێران ئەرکێکی جیاواز لە ئەرکی دامەزراوەکانی دیکەی لە سەر شانە. ئەرکێک کە لە ڕەوتی بەڕێوەبردن و ئیدارەی وڵات کاریگەرییەکی زۆرو گرینگی هەیە.\nکۆگەی دیاری کردنی بەرژەوەندییەکانی نیزامی ئیسلامیی ئێران ئا لەم ڕوانگەیەوە کۆڵەکەیەکی گرینگی حکومەتە کە ئەرکی جۆربەجۆری لە سەر شانە. لە بڕگەی 112ی یاسای بنەڕەتیی کۆماری ئیسلامیی ئێراندا هاتووە، لەو کاتانەی کە مەجلیسی شورای ئیسلامیی یاسایەک دادەنێت و پێ لە سەر ڕاپەڕاندنی دادەگرێت و کەچی جێگای ڕەخنەی شۆرای نیگەهبانە، پێوەری ڕاپەڕاندنی و یان ڕەت کردنەوەی ئەو پەسەند کراوەیە بۆچوونی کۆگەی دیاری کردنی بەرژەوەندییەکانی نیزامی ئیسلامیی ئێرانە.ئاساییە کە ئاوا ناکۆکی گەلێک بۆی هەیە لەنێوان دامەزراوەکانی دیکەش دا هەبێت.\nبەڵام ئەرکێکی دیکەی کۆگەی دیاری کردنی بەرژەوەندییەکانی نیزامی ئیسلامیی ئێران، ئامادە کردن و پێشنیاری بەرنووسی سیاسەتە گشتییەکانی نیزام لە بەڕێوەبردنی بڕگەی 110ی یاسای بنەڕەتییە کە پێشنیار بە ڕێبەری مەزنی شۆڕشی ئیسلامی دەکرێت و دوای پەسەند کرانی لەلایەن بەڕێزیەوە، ئەو سیاسەتانە لە نیزامی یاساداناندا دەبن بە پێوەروپێوانە.\nمەجلیسی شورای ئیسلامیی ئێران و دەوڵەت و تەواوی کاربەدەستانی نیزام لە سەریانە بەرنامەکانی خۆیان بەپێی ئەم سیاسەتانە ئامادە بکەن و دایڕێژن. لەم پەیوەندییەدا وتەکانی حەزرەتی ئایەتوڵڵا عوزما خامەنەیی ڕێبەری مەزنی شۆڕشی ئیسلامیی ئێران هاوڕێی پێداگرییەکی زیاترە لە سەر گرینگایەتیی ئەم ئەرکەی کۆگەی دیاری کردنی بەرژەوەندییەکانی نیزامی ئیسلامیی ئێران، چونکو ئەمڕۆ پێویستیی وڵات بە لەبەرگرتنی سیاسەتگەلی ستراتژیانەی گشتی لە بارەی پرسەگرینگەکانەوە لەچوارچێوەی بەرژەوەندییەکانی خەڵک و حکومەتە. لەم پەیوەندییەدا حەزرەتی ئایەتوڵڵا عوزما خامەنەیی ڕێبەری مەزنی شۆڕشی ئیسلامیی ئێران وەدی هاتنی دووهەمین ئەرکی کۆگەی دیاری کردنی بەرژەوەندییەکانی نیزامی ئیسلامیی ئێران واتە ( ڕاوێژ دان بە ڕێبەری شۆڕش لە دیاری کردنی سیاسەتە گشتییەکانی نیزام) بە پێویستمەندی لێکدانەوەی وردو هەمەلایەنە زانیوەو وتوویەتی: سیاسەتە گشتییەکان هاوکێشەکانی نیزام لە بارەی پرسە جۆربەجۆرەکانەوە دیاری دەکات و گەلێک گرینگ دێتە ئەژمار.\nلە ڕاستی دا کۆگەی دیاری کردنی بەرژەوەندییەکانی نیزامی ئیسلامیی ئێران لە هەل و مەرجێکدایە کە وا هەڵدەگرێ بەبێ هیچ جۆرە تێبینییەک بە پێی بەرژەوەندی و وەکوو دامەزراوەیەکی بەرپرس، بڕیارە کارناسانەو پرۆفشناڵەکانی خۆی بە ئاگاداریی دام و دەزگا هاوپەیوەندەکان ڕابگەیەنێت. ئەم بڕیاروڕادەربڕینە کارناسانەیە زۆرجار دەبنە بەستێن و هەوێنی نەخشەی ڕێگاو جوڵانەوە لە ئاراستەی ئامانجەکانی نیزام داو هاوڕێی کاریگەریی درێژماوەن.\nهەر لە بەر ئەمەشە کە حەزرەتی ئایەتوڵڵا عوزما خامەنەیی ڕێبەری مەزنی شۆڕشی ئیسلامیی ئێران ئەندامانی کۆگەی دیاری کردنی بەرژەوەندییەکانی نیزامی ئیسلامیی ئێرانیان ڕاسپاردووە هەتا بەجۆرێک بجوڵێنەوە کە سیاسەتە گشتیەکان هێزمەندو وردو یان بە واتایەکی ڕوونتر بەکەڵک و سوود بن بۆ ئەوەی لە کورتە ماوەدا پێویستیان بە چاکسازیی و یاخود پیاداچوونەوە نەبێت.\nSep 13, 2017 21:02 Asia/Tehran


نامەکانی شێرکۆ بێکەس لە پەرتووکێکدا.\nئەدەبیاتی نامەو نامە گۆڕینەوەی نێوان نووسەران و ئەدیبان و ھونەرمەندانیش، وەک ژانرێکی ئەدەبی، دیاردەیەکی ئەدەبی تاڕادەیە ک کۆنەو لە مێژووی ئەدەبیاتی زۆر نەتەوەدا بوونی ھەبووە. وەلێ لە ئەدەبی کوردیدا، تا دوای ڕاپەڕین و ئەو ساڵانەی دواتریش بەتایبەتی، گرنگی پێنەدرابوو. ئەم بەو مانایە نییە، کە پێشتر نامە گۆڕینەوەی نێوان نووسەران بوونی نەبوو. بۆ نموونە:عەبدوڵا پەشێو لە شیعرێکدا ،نامەیەک بۆ شێرکۆ بێکەس دەنێرێت. بەڵکو بەو مانایەی چەند ساڵێکە بە شێک لە نووسەران و توێژەران، نامە نێردراوەکانی نێوان ئەدیبان، لە چوارچێوەی پەرتووکدا، بە شێوەیەکی سەربەخۆ چاپ و بڵاو دەکەنەوە. بێگومان ئەمەش دوای وەرگرتنی ڕەزامەندی نووسەرەکانییان. چونکە نابێ ئەوەمان بیر بچێت، کە نامەو نامە گۆڕینەوەی نێوان دوو کەس، ئەگەر نووسەریش بن یاخود نا، دەچێتە خانەی نھێنی و پەیوەندی کۆمەڵایەتی و تایبەتی نێوان ھەردوو کەسەکە خۆیان. چونکە لەوانەیە زۆرجار بابەت و کۆمێنت و دەستەواژەی وا لە نامەکاندا ھاتبێت، کە پەیوەندی تەنھا بەوانەوە ھەبێت و ڕەزامەند نەبن بڵاو بکرێنەوە. یاخود باس و خواسێکی نھێنی تێدا بێت وبەبڵاوبوونەوەیان ئاشتەوای کۆمەڵایەتی تێکبچێت وبارودۆخی سیاسی، یاخود خێزانی و کۆمەڵایەتی دەشێوێت و دەبێتە مایەی لێکترازان و دڵگرانی نێوان کەسانێک. بۆ یە لەھەموو ساتێکدا، بڵاوکردنەوەی نامەی ھەر کەسێک، دەبێ بەڕەزامەندی ئەو بێت. ئێستا بە ھۆی پێشکەوتنەکانی تەکنەلۆژیاو ئیس ئێم ئێسی موبایل و یاخود تاییپ و نووسین بە کۆمبیوتەر، نامە گۆڕینەەی نێوان نووسەران زۆر بەکەمیـی بە شێوەی کاغەز و نووسینی دەستی دەنووسرێت. ھەرچەندە جوانی و چێژی خوێنەوەی ھەر نامەیەک، لەوەدایە دەستنووس بێت و بەشوێن پەنجەو قەڵەمی نووسەرەکەی نووسرابێت.وەلێ ئێستا بە ھۆی پێشکەوتنی تەکنەلۆژیاو ئامێرە نوێکانی سەردەم، نووسینی نامە بە دەستنووس، تاڕادەیەکی زۆر بوونی نەماوە. بەڵام بە شێکیش لە نووسەران، ھێشتا چێژ لە نووسینی نامە و خوێنەوەیان بە شێوەی دەستی دەبینن. بۆیە ھەندێکییان،بەو شێوەیە دەنووسن و نایانەوێ بە نووسینی کۆمپیوتەر بێت. دیار ئەمەش بۆ ئارەزوو سەلیقەی نووسەرەکان خۆیان دەگەڕێتەوە.\n(تاڤگەی وشە و ھەڵوێست).\nلە دووتوێی دووسەدوو ھەشتاو شەش ڵاپەرەدا،بەناوی تاڤگەی وشەو ھەڵوێست، نووسەر کامەران سوبحان، ژمارەیەک نامەی شاعیری کۆچکردوودیاری کورد( شێرکۆ بێکەسی)ی کۆکردوونەتەوەوە لە چوارچێوەی پەرتووکێکدا، لەلایەن ناوەندی ئەندێشەوە چاپ و بڵاوی کردوونەتەوە.ئەم پەرتووکە کۆکراوەی بە شێکی ئەونامانەن کە تیایدا شێرکۆ بێکەس بۆ نووسەران و بە شێک لە سیاسییەکانی ناردووە، یاخود وەڵامی داونەتەوە. ڕەنگە سەرەکیترین پرسیار کە لە دەسپێکی خوێنەوەی نامەکانی ھەر نووسەرێک ڕووبە ڕووی خوێنەر دەبێتەوە، ئەوەبێت کە بۆ چی نامەی کەسانی تر دەخوێنینەوە کە ھیچ پەیوەندییەکی بە ئێمەوە نییە؟بۆچی نووسینە تایبەتی و نھێنییەکانی نێو نامەیەک دەبێتە جێگەی گرنگی پێدانی خوێنەر؟\nلە ڕاستیدا، نامەی نێوان نووسەران، زۆر جار لە باس و خواسی نێوانییان و ھەواڵپرسینی یەکتری دەبێتە پانتایەک بۆگۆڕینەوەی بیروڕا و دیالۆگ لە نێوان یەکتری، لە بارەی بابەتێکی ئەدەبی یاخود سیاسی و فەرھەنگی. بە دەربڕێنێکی تر، ئەگەر نامەی نێوان دووکەس ھەر بۆ ئاگاداربوون لە ھەواڵی یەکتری بێت، ئەوانامەی نێوان دوونووسەر ڕەھەندێکی فراوانتری ھەیە. لەو ڕوانگەیە شەوە ئەو نامانەی شێرکۆبێکەس، بە شێکییان بۆ بە سەر کردنەوەی ھاوڕێکانی بووە، بە شێکی دیکەش گۆڕینەوەی بیروڕابووە. زمانی ئەو نامانە، ھێندێک جار زمانی ئاسایی گفتوگۆیە، لە ھەندێ کاتی دیکەشدا، نامەکان زمانێکی پڕ لە وێنەی ھونەری و شیعریەت و دارشتنی ھونەریانەی شێوە پەخشانێکی ئەدەبی لە خۆ دەگرن. دیارە ئەمەش بۆ ئەو پاشخانە فەرھەنگی و شیعریەی شاعیر دەگەڕێتەوە. بەومانایەی چونکە خۆی شاعیرێکی دیاربوو، ئیدی ئەو زمانە شیعریە زاڵدەبێت بە سەر نووسینی نامەکانیش. ھەر ئەمەشە بۆتە ھۆی ئەوەی خوێنەر لە خوێنەوەی ئەو نامانادا، چێژێکی ئەدەبی وەربگرێت. سەرەتای ھەر نامەیەکی شاعیر بە دەستەواژەی(بەھیوای ھەمیشە چاوودڵروونی و سەرفرازیتانم)دەست پێدەکات. شاعیر زۆربەی ھەرە زۆری نامەکانی، بەو سڵاوەوە دەست پێکردووە. ئیدی چۆتە نێو باس و بابەتەکان و لە ھەندێکییان بە کورتی و لە ھەندێکی تریشیان بە درێژی دەدوێت.\nبە شێک لە نامەکان، ھەر تەنھا ھەوڵپرسینە، وەلێ بە شێکی دیکەشیان گۆڕینەوەی بیر و ڕاو دیالۆگە لە نێوان خۆی و ئەو کەسەشی کەنامەکەی بۆناردووە. لەنامەیەکدا، بۆ حمە باقی شاعیر، شێرکۆ بێکەس بە درێژی لە بارەی ڕەھەندەکانی شیعری سیاسی و شۆڕشگێڕی دەدوێت و ئاماژە بۆ ئەزموونەکانی خۆی دەکات و شانازی بەوە دەکات، کە بۆتە شاعیری پێشمەرگەکان و دەیان قە سیدەو شیعری، بۆ شەھیدان و تێکۆشەرە قارەمانەکان نووسیوە.شێرکۆبێکەس لەنامەکەدا دەڵێت:(من شاعیری خاک وخەڵکم شاعیری ئەو کارەساتانەم کە ھەرگیز ئەدۆنیس نەیدیوە). ئەمەش وەک وەڵامێک بۆ ئەوەی، کە بەشێکی زۆر لە شیعرەکانی شاعیر ڕەنگدانەوەی ئەو کارەساتانەن و گوزارشت لەو شوناسە کوردبوونە دەکەن، کەوەک گوتار و پڕۆژەیەکی شیعری لە ئەزموونی خۆیدابووە بە شوناسێکی شیعری. ئەو لە شوێنێکی دیکەدا دەڵێت:( کە گوللە دەنگی زوڵاڵی پێشمەرگە بوو من شیعرم کرد بە فیشەکدانی ئەوان). دیارە ئەو کاریگەربوونەی شاعیر بە پێشمەرگەو شۆڕش، پەیوەندی بەوەوە ھەبوو، کە خۆی ساڵانێک لە چیا، لە نێو دەنگی تۆپ و گرمەی فڕۆکەو گازی خەردەل، لە گەڵ پێشمەرگەکان ژیاوە. شاعیر لە نزیکەوە قارەمانیتییەکان، کارەساتەکان، شەھیدبوونی پێشمەرگەو مناڵی بینیوە. تێَکدانی سرووشت وژینگەی بینیوە. ئیدی ناکرێت شاعیرێک لە نێو ئەو ھەموو کارەساتانە بژیت و شیعریش بنووسێت، بەڵام گوزاشت لەو ھەموو کارەساتانە نەکات. لە بەشێکی دیکەی نامەکاندا، ئەوانەی دوای چوونە دەرەوەی شاعیر بۆ مەنفا نووسیویەتی ھەمیشە ھەست بە غەریبی دەکات و تاسەی گەڕانەوەیەتی بۆ کوردستان.\nلە نامەکاندا، باسی ژیانی پێشکەوتووی دنیای خۆر ئاوا دەکات، بەڵام ئەو ژیانە بۆ ئەو نامۆیەو بەردەوام وەک خۆی لە نامەیەکدا دەڵێت:( ھەمیشە خەون بە بێگەردەوە ئەبینێت). بەردەوام خەیاڵی لە گەڕانەوەدایە بۆ کوردستان. بێگومان بینیشمان کاتێ ھەر تەنھا چەند مانگێک بە سەر ڕاپە ڕین تێپەڕیبوو، شاعیر گەڕایەوە کوردستان و دوای ھەڵبژاردن بووە وەزیری ڕۆشنبیری. بەڵام لە پیشەی وەزیریشدا، وەک خۆی لە نامەیەکدا باسی دەکات، نەیتوانیوە لە بەرامبەر ئەو ھەموو کێشەو کێماسی و ملمڵانێ حزبییە بێدەنگ بێت. بۆیە کاتێ ھەست دەکات کاری وەزیری لە گەڵ دنیای تایبەتی و شیعری ئەو ناگونجێت، ئیدی دەست لە کار دەکێشێتەوەو دەگەڕێتەوە ھەندەران. بێگومان ژیانی ھەندەران بۆ شاعیر، ژیانێکی جیاواز بوو.شێرکۆبێکەس کاتێ لە شاخەکانی سەرگەڵو بەرگەڵو وەوە دەچێتە ھەندەران، ئیدی دەبێتە شاعیرێکی ناسراو، کە چەندین کۆڕی شیعری لە وڵاتانی دەرەوە ئەنجام دەدات و شیعرکانی وەردەگێڕدرێنە سەر چەندان زمانی بیانی.تا دواجار خەڵاتی بە بەھای تۆخۆڵسکی وەردەگرێت. نامەکانی شێرکۆ بێکەس لە پاڵ ئەوەی پرس و بابەتی ئەدەبی و سیاسییان تێدایە، لە گەڵ ئەوەشدا ھەندێ جار بە زمانێکی کۆمەڵایەتییانە، باسی پەیوەندی نێوان خۆی و ھاوڕێکانی دەکات.\nلە نامەیەکدا بۆ جمال شارباژێڕی شاعیر کە ھاوڕێی شێڕکۆ بێکەس بووە، دەڵێت:-(سەروپێ کەمان نەخوارد، بۆ کوێ دەچی ھەر دەیخۆین). یاخود لە نامەیەکی دیکەدا،باسی مشک و ھەڕەشەی مشکەکان دەکات لە ژوورێکدا. شێرکۆ بێکەس لەو نامانەدا ھەر تەنھا وەک شاعیرێک نەدواوە، بەڵکو وەک کەسێکی سادەو کۆمەڵایەتی لە بە شێک لە نامەکان دەردەکەوێت. ھەر وەک لە کۆتا بە شی پەرتووکەکەدا، چەندین نامەی کورت کورتی یەک دێڕی و دوو دێڕی دەبینین، کە پەیوەندییان بە کاروبارە ئاساییەکانی ژیانی ڕۆژانەی خۆی و ھاوڕێکانیەوە ھەیە لە دەزگای سەردەم و شوێنی کارکردنی.\nلە بەشێک لە نامەکاندا، ئامادەکاری پەرتووکەکە، چەندین نووسین و دەستەواژەیەکی لابردوون، بە ھۆکاری ئەوەی کە بڵاوکرنەوەیان ڕەنگە بۆ ئێستاکارێکی باش نەبێت. بەڵام ھەمان دەستەواژەو دەربڕینەکان کە ئامادەکاری پەرتووکەکە لایبردوون، لەکۆپی بنەڕەتی نامەکاندا، واتە دەستنووس کە لە بە شی دواوەی پەرتووکەکەیە، ھەرماون و لاینەبردوون.کە بە بۆچوونی من وەک خوێنەرێک دەکرا وەک ئەمانەتێکی مێژوویی ناوەڕۆکی نامەکان وەکو خۆی بڵاوبکاتەوە.دیارە خوێنەوەی نامەش وەک ھەر ژانرێکی دیکەی ئەدەبی، چێژ بە خوێنەر دەبەحشێت. لە کۆتاییدا سەرنجم لە بارەی نامەکانەوە ئەوەیە، کە دانەری پەرتووکەکە نامەکانی بە بێ ڕێز بەندی مێژوویی و بەرواری نووسینیان لە چاپ داون. واتە ڕەچاوی مێژووی نووسینی نامەکان نەکراوە. کە ئەگەر بە پێی مێژووی نووسین و ساڵەکانیان نامەکان دانرابان، جوانتر و گونجاوتر دەبوو. بۆ نموونە: نامە ھەیە لە ساڵی ١٩٩٦ نووسراوە، لە پێشەوەی نامەیەک بڵاوکراوەتەوە کە ساڵی ١٩٩٠ نووسراوە. بە ھیوام بەرگی دووەمی نامەکانیش چاپ و بڵاو بکاتەوە.


رونكردنه‌وه‌یه‌ك له فڕۆكه‌خانه‌ی نێوده‌وڵه‌تی سلێمانییه‌وه\nفڕۆكه‌خانه‌ی نێوده‌وڵه‌تی سلێمانی ئه‌و كه‌سانه‌ی ئاگادار كرده‌وه كه تیشكی لێزه له‌كاتی هاتنی فڕٍۆكه بۆسه‌ر ئاسمانی سلێمانی به‌كارده‌هێنن، تووشی سزای توند ده‌بن.\nله رونكردنه‌وه‌یه‌كدا كه ئه‌مڕۆ دووشه‌ممه بڵاویكردوه‌ته‌وه، فڕۆكه‌خانه‌ی نێوده‌وڵه‌تی سلێمانی رایگه‌یاندوه: به‌داخه‌وه چه‌ند ڕۆژێکه دیارده‌یه‌کی نادروست ده‌بینرێت که ئاڕاسته‌کردنی تیشکی لێزه‌ره له‌و فڕۆکانه‌ی که ده‌گه‌نه ئاسمانی سلێمانی.\nله رونكردنه‌وه‌كه‌دا هاتووه: ئاراسته‌كردنی ئه‌و تیشكه کاریگه‌ری ڕاسته‌وخۆی ده‌بێت له‌سه‌ر سه‌لامه‌تی فڕۆکه‌وانی و هه‌ڵوێست وه‌رگرتنی ئه‌و هێڵه ئاسمانیانه‌ی که گه‌شته‌کانیان بۆ فڕۆکه‌خانه‌ی نێوده‌وڵه‌تی سلێمانی ئەنجام دەدەن.\nئه‌مه‌ش له کاتێکدایه کە ئه‌مڕۆ دووشه‌ممه 7ی تیشرینی یه‌كه‌می 2019، ئاسمانی قه‌ته‌ر له ئاگاداری نامه‌یه‌کدا که بۆ فڕۆکه‌خانه‌ی نێوده‌وڵه‌تی سلێمانی ناردووه سکاڵایان له‌و دیارده‌یه خستوه‌ته‌ڕوو.


له ئێستادا له‌ناو ڕیزى توێژه‌ران و لێكۆڵه‌رانى ئایینیی و ته‌نانه‌ت له‌ناو خودى باوه‌ڕدارانیش گومانێكى زۆر ده‌كرێت له ڕاستیى ئه‌و فه‌رمووده و سوننه‌تانه‌ى ده‌درێنه پاڵ پێغه‌مبه‌رى ئیسلام (د.خ) له‌سه‌ر، ئه‌م گومانانه هه‌ر وا له خۆڕا نه‌هاتوون به‌ڵكو ئارگۆمێنت و لۆژیكى تایبه‌ت به خۆى هه‌یه و له هیچ سه‌رده‌مێكدا ئه‌و گومانانه به شێوه‌ى ئێسته به‌هێز نه‌بوون كه تا بگاته ئه‌وه‌ى دوو كه‌سایه‌تى دیارى ناو مێژووى ئیسلام و مێژووى فه‌رمووده به تاوانبار له‌قه‌ڵه‌م بدرێن كه ئه‌وانیش بوخارى و موسلمن، له‌م توێژینه‌وه‌یه‌دا كه به چەند به‌ش پوخته‌كه‌ى ده‌خه‌ینه به‌رده‌ست خوێنه‌ر؛ نووسه‌ر ده‌یه‌وێت ئه‌وه بسه‌لمێنێت كه سه‌رچاوه‌كانى سوننه‌ت له ئیسلامدا ڕاست و دروستن و گومانى له‌سه‌ر نییه.\nقۆناغی یه‌كه‌م: نووسینه‌وه‌ی سوننه‌ت\nقۆناغی یه‌كه‌می نووسینه‌وه‌ى سوننه‌ت له ساڵی (1ك بۆ 73ك) كه وه‌فاتی دوا جێنشینی هاوه‌ڵان عه‌بدوڵڵای كوڕی زوبه‌یر بوو، له‌م قۆناغه‌دا هاوه‌ڵان زۆرێك له فه‌رموده‌كانی پێغه‌مبه‌ری خوایان كۆ كرده‌وه له ژیانی خۆی و له دوای كۆچكردنیشیدا، ئه‌مه‌ش دابه‌ش ده‌بێ بۆ دوو ماوه: یه‌كه‌میان: له ژیانی پێغه‌مبه‌ری خوادا(د.خ) هه‌ر له‌و كاته‌ی كۆچی كرد بۆ مه‌دینه ساڵی(1ك) تا كۆچی دوایی له ساڵی 11ك، له‌م ماوه‌یه‌دا به‌شێكی گه‌وره‌ی سوننه‌ت له سوحوف و پێسته‌دا نووسراوه، ئه‌م به‌شه‌ش كه نووسراوه‌ته‌وه دابه‌ش ده‌بێ بۆ دوو به‌ش:\nیه‌كه‌م: ئه‌و به‌شه‌یه پێغه‌مبه‌ری خوا (د.خ) فه‌رمانی كردووه به نوسینه‌وه‌ی، له په‌یماننامه و به‌ڵگه‌نامه و نامه‌كانی، وه‌كو ئه‌و به‌ڵگه‌نامه‌یه‌ی له‌كاتی هاتنی بۆ مه‌دینه‌دا نووسی، یان ئه‌وه‌ی له‌گه‌ڵ نه‌صرانییه‌كانی نه‌جراندا ئه‌نجامیدا، له‌گه‌ڵ چه‌ندین په‌یماننامه و گرێ به‌ستی ئاشته‌وایی له نێوان پێغه‌مبه‌ر(د.خ) و هۆز و شاره عه‌ره‌بییه‌كان كه چه‌ندین ڕێ و شوێن و ته‌شریعاتیان له خۆ گرتبوو. هه‌روه‌ها چه‌ندین نامه و نووسراوی تر هه‌بووه په‌یامبه‌ری خوا فه‌رمانی كردووه به نوسینه‌وه‌یی و ورده‌كاری زۆرێك له ته‌شریعاته ئابوری و جینائییه‌كانی تێدابووه وه‌كو:\nنووسراوی(الصدقات) كه‌ورده‌كاری زه‌كاتی تێدایه‌و ده‌ست به‌ده‌ستیش گه‌یشتووه به دواتر و به فه‌رمانی پێغه‌مبه‌ری خوا(د.خ) نوسراوه‌ته‌وه.\nسه‌حیفه‌ی عه‌مری كوڕی حه‌زم كاتێك پێغه‌مبه‌ری خوا(د.خ) ناردی بۆ لای خه‌ڵكی یه‌مه‌ن و نوسراوێكی بۆ نوسی كه‌زۆر ته‌شریع و ڕێ و شوێنی ئابوری و جینائی و ته‌شریعاتی تری تێدابوو. ده‌ستاوده‌ست گه‌یشتووه‌به زانایانی دواتر.\nهه‌روه‌ها لای عه‌لی كوڕی ئه‌بوتالیب-كوڕه‌مامی پێغه‌مبه‌ر(د.خ) و جێنشینی چواره‌م- سه‌حیفه‌یه‌كیتر هه‌بووه.\nپێغه‌مبه‌ر(د.خ) كاتێك كه‌فه‌تحی مه‌ككه‌ی كرد فه‌رمانی كرد وتاره‌كه‌ی بنوسرێته‌وه‌بۆ كابرایه‌كی خه‌ڵكی یه‌مه‌ن كه ناوی (ئه‌بو شاه بوو).\nبه‌شی دووه‌م، ئه‌وه‌یه كه هاوه‌ڵان نوسیویانه‌ته‌وه به مۆڵه‌تی پێغه‌مبه‌ری خوا(د.خ) هه‌ر له ژیانی خۆیدا، ئه‌م فه‌رمودانه‌ش به‌شی زۆری ماوه‌ته‌وه بۆ دواتر و گواستراوه‌ته‌وه، له‌وانه:\nأ. سه‌حیفه‌ی عه‌بدوڵای كوڕی عه‌مری كوڕی عاص(63ك.ك).\nب. سه‌حیفه‌ی ئه‌نه‌سی كوڕی مالیكی ئه‌نصاری.\nج. سه‌حیفه‌ی سه‌عدی كوڕی عوباده‌ی ئه‌نصاری(15ك.ك. له‌شام).\nد. سه‌حیفه‌ی سه‌موره‌ی كوڕی جوندوب(58ك.ك.\nماوه‌ی دووه‌م: بریتییه له‌و ماوه‌یه‌ی له پاش كۆچی دوایی پێغه‌مبه‌ره‌وه(د.خ) ده‌ست پێ ده‌كات، ئه‌وه‌بوو كه هه‌ندێ هاوه‌ڵ هه‌ندێ له‌و فه‌رمودانه‌یان ده‌نوسیه‌وه كه له‌به‌ریان بوو یان ده‌یانبیست له هاوه‌ڵانی تره‌وه هاووێنه‌ی نامه‌ی هه‌رچوار جێنشینه‌كه و هاوه‌ڵانیتر و قازییه‌كان، كه له‌مباره‌یه‌وه چه‌نده‌ها به‌ڵگه و نوسراو هه‌بووه.\nقۆناغی دووه‌م: قۆناغی كۆكردنه‌وه و گردكردنه‌وه\nقۆناغی كۆكردنه‌وه و گردكردنه‌وه، به نزیكی له ساڵی70-بۆ 120كۆچییه‌وه ده‌ست پێ ده‌كات، ئه‌م قۆناغه قۆناغی كۆكردنه‌وه‌ی سوننه‌ت و فه‌رموده بڵاوو په‌رته‌وازه‌كانه له‌و لاپه‌ڕه و پێستانه‌ی له‌سه‌ری نوسیبویانه‌وه، له‌گه‌ڵ كۆكردنه‌وه‌ی ئه‌و فه‌رمودانه‌ی له سنگی زانایانی هاوه‌ڵاندا بوو، به كۆكردنه‌وه‌یان له چه‌ندین كتێبدا.سه‌ره‌تای ئه‌م قۆناغه تا ڕاده‌یه‌كی زۆر به‌قۆناغی كۆكردنه‌وه‌ی قورئان ده‌چێت له‌سه‌رده‌می خه‌لیفه‌ی یه‌كه‌م ئه‌بوبه‌كری سدیقدا، زاناگه‌لێكی زۆر به‌شداربوون له‌م پرۆسه‌یه‌دا، ئه‌م قۆناغه له كۆتایی سه‌رده‌می هاوه‌ڵانه‌وه(70)ی كۆچی به نزیكی ده‌ستی پێكرد، له كۆتایی ئه‌م قۆناغه‌شدا له(100ك) زانایان ده‌ستیان كرد به كۆكردنه‌وه و نوسینی كتێب، زه‌هه‌بی باسی ئه‌م چینه له زانایان ده‌كات كه به مه‌كحول(113ك.ك) و زوهری(124ك.ك)ده‌ست پێ ده‌كات و به(ره‌بیعه‌ی كوڕی عه‌بدوڕه‌حمان(136ك.ك) كۆتایی دێت).\nدوو ئاراسته و لایه‌ن له‌م قۆناغه‌دا هه‌ستان به ئه‌ركی كۆكردنه‌وه‌ی سوننه‌ت و گردكردنه‌وه‌ی ئه‌وانیش بریتی بوون له:\nأ. ئاراسته و جیهه‌یه‌كی زانستی: كه له‌زانایانی هه‌موو شاره ئیسلامییه‌كاندا خۆی ده‌بینێته‌وه كه هاوه‌ڵانی تێدابووه و به‌سه‌دان زانا و تابعین به‌شدارییان كردووه له پاراستن و نوسینه‌وه‌ی فه‌رمووده.\nب. ئاراسته و جیهه‌یه‌كی فه‌رمی: كه له فه‌رمانی خه‌لیفه و میره‌كاندا خۆی ده‌بینێته‌وه بۆ هه‌ندێ له زانایان تاوه‌كو فه‌رمووده بنوسنه‌وه، له‌وانه: مه‌روانی كوڕی حه‌كه‌م(65كك) عه‌بدولعه‌زیزی كوڕی مه‌روان(85ك.ك) وعومه‌ری كوڕی عه‌بدولعه‌زیز(101ك.ك) و هتد. هه‌ر له‌م ماوه‌یه‌دا زۆرێك له سه‌حیفه‌كانی سه‌حابه نوسرانه‌وه و زانایانی وه‌كو حه‌سه‌نی به‌سری(110ك.ك) و قه‌تاده‌ی كوڕی ده‌عامه‌ی به‌سری(117ك.ك) و موجاهیدی مه‌كی(103ك.ك)عامری شه‌عبی(103ك.ك) و چه‌نده‌های تر له كۆڕی زانستی خۆیاندا فه‌رموده‌یان له‌و نوسراوه كۆكراوانه‌وه ده‌خوێنده‌وه و به ده‌یه‌ها زانا له پرۆسه‌ی نوسینه‌وه‌ی فه‌رموده‌دا به فه‌رمی و نافه‌رمی به‌شدارییان كردووه.\nقۆناغی سێیه‌م: نووسینه‌وه‌ی فه‌رمووده به پێی بواره فیقهییه‌كان\nقۆناغی دانانی كتێبی فه‌رموده‌یه به پێی بواره فیقهییه‌كان كه به نزیكی له ساڵی 120-150ی كۆچییه، به‌ناوبانگترینی ئه‌و زانایانه‌ی له‌م قۆناغه‌دا كتێبیان سه‌باره‌ت به فه‌رمووده نوسیوه: عه‌بدولمه‌لیكی كوڕی جوره‌یج (80-150) وسه‌عید كوڕی ئه‌بی عروبه(80-156) موحه‌مه‌دی كوڕی زیئب(80-158) و ئه‌وزاعی(88-156) موعه‌مه‌ری یه‌مانی(95-152) و شوعبه(83-160) و سوفیانی سه‌وری(97-161) و ده‌یانیتر.\nقۆناغی چواره‌م: قۆناغی ده‌ركه‌وتنی مه‌وسوعه‌كانی فه‌رمووده\nئه‌م قۆناغه له نیوه‌ی دووه‌می سه‌ده‌ی دووه‌می كۆچییه‌وه ده‌ست پێ ده‌كات بۆ كۆتایی سه‌ده‌ی دووه‌م(150-200)، له‌م قۆناغه‌دا كتێبی زۆر به‌ناوی(مصنف) و (مسند)ه‌وه نوسران وه‌كو موسنه‌دی ئیمامی ئه‌حمه‌د و موسه‌نه‌فی حه‌ماد و چه‌نده‌هایتر… ئه‌م قۆناغه به سونه‌ن و سیحاح و هونه‌ره‌كانیتری تری هه‌ڵسه‌نگاندن و ڕاڤه‌كردنی فه‌رمووده كۆتایی دێت. سه‌باره‌ت به‌م قۆناغه زۆر زۆر نوسراوه و سه‌رچاوه‌ی فره له‌به‌رده‌ستدان.


قوباد تاڵەبانی لە بەغدا بۆ موچەی فەرمانبەرانی هەرێم چی کرد؟\nئااژانسی نها.. راپۆرت\nلە دۆخێکی ئاڵۆز و دژواردا کە هاوڵاتییانی هەرێمی کوردستانی پێدا تێدەپەڕێت "قوباد تاڵەبانی جێگری سەرۆکی حکومەتی هەرێم ئەرکێکی قورسی خستە سەرشان، و بە مەبەستی چارەسەرکردنی موچەی فەرمانبەران بەرەو بەغدا بەڕێکەوت.\nسەبارەت بە موچە و بودجە رۆژی ٢٨ی نیسانی ٢٠٢٠ شاندێکی باڵای حکومەتی هەرێم بە سەرۆکایەتی قوباد تاڵەبانی سەردانی بەغدای کرد و لەگەڵ بەرپرسانی باڵای حکومەتی عێراق بە مەبەستی چارەسەرکردنی کێشەکان گفتوگۆیان کرد.\n"زانیارییمان هەیە کاری باشی بۆ موچەی فەرمانبەران کردووە"\nلەسەر سەردانەکەی قوباد تاڵەبانی پەرلەمانتارێک دەڵێت، قوباد تاڵەبانی بووە هۆی کردنەوەی گرێ کوێرەی نێوان هەرێم و عێراق دەرگای کردەوە بۆ چارەسەرکردنی کێشەکان، دەشڵێت، زانیارییمان هەیە کاری باشی بۆ موچەی فەرمانبەران کردوە و ئەنجامەکەشی دەردەکەوێت.\nلوقمان وەردی پەرلەمانتاری کوردستان بە ئاژانسی هەواڵی نهای راگەیاند، قوباد تاڵەبانی چەند کارێکی باشی لە بەغدا کردووە و بووە هۆی ئەوەی گرێکوێرەی نێوان هەرێم و بەغدا بکاتەوە و سەردانەکەشی ئیجابی بووە و لە داهاتوودا ئەنجامەکەی دەردەکوێت.\nئاماژەی بەوەشکرد، قوباد تاڵەبانی ئەرکێکی قورسی وەرگرت بۆ چوون بۆ بەغدا لە کاتێکدا ناکۆکییەکانی هەرێم و عێراق گەیشتبون بە لوتکە، بەڵام تاڵەبانی توانی ئەو گرژییە نەهێڵێت و دەرگای گفتوگۆ بکاتەوە.\n"چاوەڕێی کاری باشتریشی لێدەکرێت"\nهاوکات ئەندامێکی سەرکردایەتی یەکێتی بە ئاژانسی هەواڵی نهای وت، زانیارییمان هەیە قوباد تاڵەبانی لە بەغدا کاری باشی کردووە، بۆ موچەی فەرمانبەران و چاوەڕێی کاری باشتریشی لێدەکرێت.\nهەر سەبارەت بە سەردانەکەی قوباد تاڵەبانی بۆ بەغدا پەرلەمانتارێکی عێراق دەڵێت، کۆبوونەوەکانی جێگری سەرۆکی حکومەتی هەرێم لەگەڵ بەرپرسانی عێراق ئیجابی بوون و ئەنجامی باشی دەبێت.\n"ئەنجامی کۆبوونەوەکانی دڵخۆشکەر دەبن، بۆ هاوڵاتییانی هەرێمی کوردستان"\nحەسەن ئاڵی پەرلەمانتاری عێراق بە ئاژانسی هەواڵی نهای وت، ئێمە ئاگاداری کۆبونەوەکانی جێگری سەرۆکی حکومەتی هەرێم بووین و ئەنجامی کۆبوونەوەکانی دڵخۆشکەر دەبن، بۆ هاوڵاتییانی هەرێمی کوردستان.\nرۆژی ٢٨ی نیسانی ٢٠٢٠ شاندێکی حکومەتی هەرێم بە سەرۆکایەتی قوباد تاڵەبانی بە مەبەستی چارەسەرکردنی کێشەکان و پرسی بودجە و موچە سەردانی بەغدایان کردوو، لە کۆتا کۆبوونەوە و گەڕانەوەیان بۆ هەرێم شاندەکەی هەرێم لە راگەیاندراوێکدا رایانگەیاند، کۆبوونەوەکانیان ئیجابی بوون.


فەرماندەی هێزەکانی حەفتای یەکێتی پلانێک ئاشکرادەکات بۆ ئەوەى هاوشێوەى پارتى هێزێکیان بخەنە ژێر چەترى وەزارەتى پێشمەرگەوە، بەڵام دەڵێت ئەو هەنگاوە پێویستی بەدڵنیایی هەیە.\nمستەفا چاوەڕەش (31ی ئایاری 2021) لە لێدوانێکدا بۆ"ناس کورد" ڕایگەیاند، پلانیان هەیە هاوشێوەی پارتی هێزێکیان بخنە ژێر چەتری وەزارەتی پێشمەرگەوە، بەڵام ئەو هەنگاوە پێویستی بەدڵنیایی هەیە، بڕیاریشە بەم نزیکانە لەسەر میکانزم و ڕێکارەکان لەگەڵ پارتی کۆببنەوە.\nفەرماندەی هێزەکانیی حەفتاى یەکێتى جەختیکردەوە، لەبنەڕەتدا ڕێکخستنەوە و یەکگرتنەوەی هێزەکانی پێشمەرگە لەچوارچێوەی وەزارەتی پێشمەرگە پڕۆژەی یەکێتی بووە، بەردەوام هێزەکانی هاوپەیمانیی لەعێراق لەکاتی سەردانەکانیاندا و کۆبوونەوەیان لەگەڵ هاوسەرۆکەکانیی یەکێتی جەختیان لەسەر کردووەتەوە.\nناس کورد پەیوەندی بە چەند بەرپرسێکی باڵای وەزارەتی پێشمەرگەوە کرد، بەڵام ئامادە نەبوون لێدوان لەسەر ئەو بابەتە بدەن، بەڵام ڕەتیان نەکردەوە.\nئەو هێزەى پارتى بەشێک بوو لە هێزەکانى هەشتاى سەر بە پارتى کە تا ئێستا لەدەرەوەى وەزارەتى پێشمەرگە ماوەتەوە، هاوشێوەى هێزەکانى حەفتاى یەکێتى.


ڕابەری بزووتنەوە: کۆنگرە دەبەستین و خۆم کاندید ناکەمەوە\nڕابەری بزووتنەوەی ئیسلامی ڕایدەگەیەنێت، کە بڕیارە مانگی تەموزی ئەمساڵ کۆنگرەی 13 ببەستن و وەک خۆی دەڵێت "من بەنیاز نیم خۆم کاندید بکەمەوە، بۆخۆم بەرنامەیەکی دیکەم هەیە کە خەریکی سەنتەرێکی ستراتیجیم و کاری تیادا دەکەم، لەماوەی ئەو هەشت ساڵەی رابەری بزووتنەوەم ماندووبووم و ریشم تیاییدا سپی کرد، بەنیازم لە ئایندەدا بەرنامەی خۆم بگۆڕم و خۆم یەکلایی دەکەمەوە بۆ شتی فەرهەنگی و سیاسیی".\nلە سەرەتای پەنجاکانی سەدەی رابردوودا، هاوکات سەحوەی ئیسلامیی و مارکسیزم لە ناوچەی هەوراماندا و بە دیاریکراوی لە شاری هەڵەبجە سەریانهەڵدا و دواتر بە چەند قۆناغێکی جیاوازدا تێپەڕبوون و لە کۆتاییشدا سەحوەی ئیسلامیی چەند حزبێکی دیکەی ئیسلامیی لێ بووەوە و دواتریش بەنیازی دروستکردنی بەرەیەکی ئیسلامیی بوون کە تا ئێستاش دروستکردنی ئەم بەرەیە بە نادیاری ماوەتەوە. رابەری گشتیی بزووتنەوەی ئیسلامیی لە دیمانەیەکی ئاژانسی ئانادۆڵودا ئاماژە بە مێژووی بزووتنەوەی ئیسلامیی دەکات و رایدەگەیەنێت لە کۆنگرەی داهاتوودا کە بڕیارە مانگی تەمووزی ئەمساڵ بەڕێوەبچێت، خۆی کاندید ناکاتەوە.\nرابەری گشتیی بزووتنەوەی ئیسلامیی کوردستان، مامۆستا عیرفان عەلی عەبدولعەزیز دەربارەی مێژووی بزووتنەوەی ئیسلامیی لە قۆناغی سەرەتادا لە چاوپێکەوتنیدا لەگەڵ ئاژانسی ئەنادۆڵ دەڵێت "بزووتنەوەی ئیسلامیی ریشەیەکی قوڵی هەیە وەکو جووڵانەوەیەک لە پەنجاکانەوە هەبووە، بەتایبەتی لەسەر دەستی مامۆستا مەلا ساڵح-ی گەورە کە چووە بۆ بەغدا و ئەم بیرۆکەیەی هێناوەتە هەرێمی کوردستان، بەڵام لەبەر ئەوەی خەریکی خوێندنەوە و کاری فیقهی بووە، بۆیە کارەکانی داوەتە دەست مامۆستا مەلا عوسمان و یەکەمین کەس بوو کە کتێبەکانی وەرگرت و سەردانی بەغدای کرد و ئەو کاتە ئیخوان هاتە هەڵەبجە، واتا ئیخوان یەکەمجار هاتە هەڵەبجە و نەچووە هیچ ناوچەیەکی دیکەی کوردستان، لەوێیەوە سەرەتایەکی سەحوەی ئیسلامیی دروست بوو، بەڵام بەرلەوە دامەزرێنەری حزبی شیوعیی (فەهد) هاتبووە ناوچەکە و ئەویش نەواتی سەرەتایی حزبی شیوعیی لە هەڵەبجە و تەوێلە و هەورامان دروست کردبوو، ئەم دوو رەوتە، رەوتێکی مارکسیزمی توندڕەو و رەوتێکی سەحوەی ئیسلامیی لە هەڵەبجەوە سەریان هەڵدا".\nمامۆستا عیرفان عەبدولعەزیز دەشڵێت "سەحوەی ئیسلامیی لەنێوان ساڵانی ١٩٤٩-١٩٥٠ دەستی پێ کرد تا ساڵی ١٩٨، لەوە بەدواوە حاڵەتێک دروست بوو کە حزبی بەعس هەموو لادێیەکانی چۆڵ کرد، بەنیازبوو خودی هەڵەبجەش چۆڵ بکات، ئیتر هاتە سەر ئەوەی خەڵک هاتنە لای مامۆستا مەلا عوسمان و مامۆستا مەلا عەلی، گلەییان کرد لەو بارودۆخە و گوتیان گەنجەکان دەچنە ئەم کەژ و کێوە و کاتێک ئێوە لەوێ بوونتان نییە ئەوە ئەوان دەبنە مارکسی، بۆیە مامۆستا مەلا عوسمان لە رۆژی ١٣ی ئایاری ١٩٨٧ جیهادی راگەیاند و راپەڕینێکی گەورە لە حەوزەی شارەزوور و هەڵەبجەدا دروست بوو، ئیتر لەم راپەڕینەوە بزووتنەوەی ئیسلامیی لەدایک بوو".\nرابەری بزووتنەوەی ئیسلامی کوردستان دەڵێت: "دوای راپەڕینی گەلی کورد لە بەهاری ساڵی ١٩٩١، بزووتنەوەی ئیسلامیی یەکێک بوو لەو سێ هێزە سەرەکییەی کە لە پاڵ پارتی دیموکراتی کوردستان و یەکێتیی نیشتمانیی کوردستان لە هەرێمەکەدا بوونیان هەبوو، تا هەڵبژاردنەکانی پەرلەمانی کوردستان و ساڵی ١٩٩٥ بزووتنەوەی ئیسلامیی رۆڵی هەبوو، بەڵام لە ساڵی ١٩٩٨ بەدواوە بزووتنەوەی ئیسلامیی وەک ساڵانی پێشتر نەما و بەرەو لاوازی چوو".\nمامۆستا عیرفان عەبدولعەزیز هۆکاری ئەو لاوازییە بۆ ئەوە دەگەڕێنێتەوە کە دەستێک هەیە دەیەوێت بزووتنەوەی ئیسلامیی دووربخاتەوە و بە تایبەتیش دوای ئەوەی ئەوان بە ئاشکرا دژی هاتنی و لەشکرکێشی ئەمریکا بوون بۆ عێراق و لەم بارەیەوە دەڵێت: "تا ساڵی ١٩٩٥ بزووتنەوەی ئیسلامیی بەشێک بووە لە حاڵەتی هەرێمی کوردستان، یەکێک بوو لە سێ هێزە سەرەکییەی کوردستان هیچ شتێک تا ساڵی ١٩٩٥ بەبێ بزووتنەوە نەکراوە، هەتا لە دامەزراندنی پەرلەمان و حکوومەتیش، بەڵام لە ساڵی ١٩٩٨ هەستمان کرد دەستێک هەیە دەیەوێت بزووتنەوەی ئیسلامیی دووربخاتەوە، چونکە لەو کاتەوە رۆژئاوا زیاتر پاڵپشتی ئەو حزبانەی دەکرد کە علمانی بوون، بەتایبەت لە ساڵی ٢٠٠١ کە بۆیەکەمجار رازی نەبووین لە بابەتی هاتنی ئەمریکا وەکو داگیرکارێک بۆ عێراق، ئێمە رازی نەبووین بە کۆنگرەی لەندەن، ئەمەش وایکرد کە دۆناڵد رامسفیڵد لە کۆبوونەوەیەکدا بڵێت کە مەلا عەلی دژایەتیمان دەکات، دوای ساڵی ٢٠٠٣ و هاتنی ئەمریکا بۆ عێراق، هێزێکیان ناردە هەڵەبجە و ماوەی دوو هەفتە مامۆستا مەلا عەلی دەستبەسەرکرا".\nبزووتنەوەی ئیسلامیی یەکەم حزبی ئیسلامی چەکدارە کە لە کوردستانی عێراق دامەزراوە و بە فەرمی راگەیەندراوە و لە ساڵی ١٩٩٩ لەگەڵ بزووتنەوەی راپەڕین یەکیان گرتووەتەوە کە مەلا سدیق سەرکردایەتی دەکرد و بزووتنەوەی یەکبوون-یان راگەیاند، بەڵام زۆری نەخایاند کە ئەم یەکبوونە بووە ھۆی دابەشبوونی بزووتنەوەی ئیسلامیی بۆ سێ پارتی ئیسلامی (بزووتنەوەی ئیسلامیی، کۆمەڵی ئیسلامیی و ئەنسارو لئیسلام).\nشکستی پێکهێنانی بەرەیەکی ئیسلامی\nدوای پارچەبوونی بزووتنەوەی ئیسلامیی و دابەشبوونی بەسەر سێ هێزی جیاوازدا، هەوڵدرا بەرەیەکی ئیسلامیی دروست بکرێت، رابەری گشتیی بزووتنەوەی ئیسلامیی ئاماژە بەوە دەکات کە هەر ئەو هێزەی بزووتنەوەی پارچە پارچە کردە، هەر ئەویش ناهێڵێت بەرەی ئیسلامیی دروست بێت، ئەگەرنا بزووتنەوەی ئیسلامیی کێشەی نییە.\nلەبارەی ئاشکراکردنی ئەو هێز و لایەنانەی کە رێگا نادەن بەرەی ئیسلامیی دروست بێت، رابەری گشتیی بزووتنەوەی ئیسلامی کوردستان، عیرفان عەلی عەبدولعەزیز دەڵێت "بێگومان هێزی ناوچەکەیە ناهێڵێت، هەتا نەک بۆ کوردستان، بەڵکو ئێستا بۆ لیبیا پێی ناخۆشە کە هێزی حەفتەر دەشكێت، لەبەر ئەوە ئەو هێزە بوونی بزووتنەوەی ئیسلامیی بە هەڕەشە دەزانێت".\nرابەری گشتیی بزووتنەوەی ئیسلامیی کوردستان، مامۆستا عیرفان عەبدولعەزیز دەشڵێت "لە ساڵی ١٩٩٢ بە دواوە ئەمریکا ستراتیجییەتی خۆی گۆڕی چونکە تا ئەوکاتە سوودی دەبینی لە وەرقەی دینی دژبە یەکێتیی سۆڤیەتی جاران، بەڵام لە دوای ١٩٩٢ ستراتیجییەتی ئاسایشی نیشتمانیی ئەمریکا دەڵێت؛ دەبێت پێچەوانە کار بکەین دژبە بزووتنەوە ئیسلامییەکان، تەفرەقەیان تێبخەین و نەهێڵین بوونیان هەبێت لە کاتێکدا ئێمە یەکەمین بزووتنەوەی ئیسلامیی بووین کە زۆر بە ئاسایی لەگەڵ حزبە علمانییەکان رێککەوتنمان هەبووە و لەگەڵ ئەمریکا و ئەورووپا دانیشتمان هەبووە".\nرابەری گشتیی بزووتنەوەی ئیسلامیی پێی وایە ئەگەرچی لاوازبوونی بزووتنەوەکەیان بەراورد بە ساڵانی پێشوو هۆکارێکە بۆ دوورکەوتنەوە لە گۆڕەپانی سیاسیی، بەڵام جەختیش لەوە دەکاتەوە کە لە هەڵبژاردنەکان بەهۆی نەبوونی شەفافییەتەوە نەیانتوانیووە دەنگی راستەقینەی خۆیان بەدەست بهێنن.\nدۆخی ئێستای هەرێمی کوردستان\nلە بەشێکی دیکەی دیمانەکەدا، رابەری گشتیی بزووتنەوەی ئیسلامیی کوردستان، عیرفان عەلی عەبدولعەزیز ئاماژەی بە دۆخی ئێستای هەرێمی کوردستان کرد و پێی وایە کە ئەم خولەی پەرلەمانی کوردستان لە خولی پێشووتر خراپترە، هەروەها ئەوەیشی خستەڕوو کە سەرۆکوەزیرانی هەرێمی کوردستان، مەسروور بارزانی کارەکانی وەک پێویست لەبەر ناڕوات و وتویەتی "لەبەر ئەوەی دۆخەکە ناجێگیرە و ئەم خولەی ئێستای پەرلەمان لە خولی پێشووتر خراپترە، هەم سەرۆکوەزیرانی هەرێمی کوردستان، مەسروور بارزانی کارەکانی لەبەر ناڕوات، ناتوانێت بەپێی توانا کارەکانی لەبەردەمدا بڕوات، لەبەر ئەوە هەم دۆخی بەغدا و دابەزینی نرخی نەوت و هەم بارودۆخی هەرێمی کوردستانیش باش نییە. بۆیەش خەڵک وردە وردە دەنگی بەرزبووەتەوە و گلەیی هەیە".\nدوای دەستبەکاربوونی نێچیرڤان بارزانی لە پۆستی سەرۆکی هەرێمی کوردستان، چەند جارێک بە ئامادەبوونی کەسی یەکەمی حزبەکان، کۆبوونەوەی لایەنە سیاسییەکانی هەرێمی کوردستان بەڕێوەدەچوو و ماوەیەکیشە ئەم کۆبوونەوانە ئەنجام نادرێن، رابەری گشتیی بزووتنەوەی ئیسلامیش پێی وایە ئەنجامنەدانی ئەم کۆبوونەوانە دەرەنجامی خراپی لێ دەکەوێتەوە و وەک دەبینین ماڵی حزبە سیاسییەکان شپڕزە بووە و وتویەتی "کۆبوونەوەکانی سەرۆکایەتی هەرێمی کوردستان باش بوون، چونکە حزبەکان کە لەوێ دادەنیشتین و بۆچوونی خۆمان دەخستەڕوو، لەسەر کۆمەڵێک دۆسیە رێکدەکەوتین، بەڵام ئێستا کە ئەم دانیشتنانە ناکرێت سەیر دەکەین زیاتر ماڵی حزبە سیاسییەکان شپڕزە بووە، ئەگەرنا جاران باشتر بوو".\nمانگی تەمووز بزووتنەوە کۆنگرەی 13 ئەنجامدەدات\nبزووتنەوەی ئیسلامیی لەسەرەتای دروستبوونییەوە تا ئێستا هەر چوار ساڵێک کۆنگرەی خۆی بەستووە و بەپێی پەیڕەوی ناوخۆیش بڕیارە ئەمساڵ لە مانگی تەمووزدا، کۆنگرەی ١٣ی بزووتنەوەی ئیسلامیی ئەنجام بدرێت، رابەری گشتیی بزووتنەوەیش ئاشکرای دەکات کە خۆی بۆ ئەم پۆستە کاندید ناکاتەوە و خەریکی بەڕێوەبردنی سەنتەرێکی ستراتیجیی دەبێت.\nلەبارەی جیاوازی کۆنگرەکانی پێشووتر و کێشەکانی ناو کۆنگرە و چارەسەرکردنیان، رابەری گشتیی بزووتنەوەی ئیسلامیی کوردستان، عیرفان عەلی عەبدولعەزیز وتویەتی "هیچ کێشەیەکمان لە کۆنگرە نەبووە تەنها ئەو کاتانە نەبێت کە هێزی دەرەکی دەیویست کۆنگرە تێکبدات، بۆ ئەمجارەیش هەندێک لە کارەکان لیژنەمان بۆی دیاریکردووە، بەڵام بەهۆی بوونی ڤایرۆسی کۆرۆنا نازانم دەتوانین کارەکان بکەین یان نا".\nلەبارەی ئەو هێزانەی کە هەم هەوڵیانداوە بزووتنەوە پەراوێزبخەن و هەم ویستوویانە کۆنگرە تێکبدەن، عیرفان عەلی عەبدولعەزیز دەڵێت "ئێمە بە ئاشکرا بەو هێزەمان گوتووە، بەڵام حەز ناکەین لە راگەیاندن ناوی بهێنین، ئەگەرنا دەزانین پارەیان خەرجکردووە بۆ ئەوەی رەوتی کۆنگرەکان بە شێوەیەکی ئاسایی نەڕوات، بەڵام لە ساڵی ٢٠٠١ نەبێت کە دەستی خۆیان وەشاند".\nرابەری گشتیی بزووتنەوەی ئیسلامیی وتویەتی "من بەنیاز نیم خۆم کاندید بکەمەوە و هەر کەسێک رابەری بزووتنەوەی ئیسلامیی بێت، کێشە نییە، من بۆخۆم بەرنامەیەکی دیکەم هەیە کە خەریکی سەنتەرێکی ستراتیجیم و کاری تیادا دەکەم، لەماوەی ئەو هەشت ساڵەی رابەری بزووتنەوەم ماندووبووم و ریشم تیاییدا سپی کرد، بەنیازم لە ئایندەدا بەرنامەی خۆم بگۆڕم و خۆم یەکلایی دەکەمەوە بۆ شتی فەرهەنگی و سیاسیی".


ئێزدییەکان داوای لابردنی گۆشەگیرییەکانی سەر ئۆجالان دەکەن – کوردی – RojNews.News\n28/02/2020 - 8:30:21 pm\nسێشەممە, 18 سبت 2018 – 11:45 ڕۆژنیوز – ناوەندی هەواڵەکان\nگۆشەگیرکردنی عەبدوڵا ئۆجالان، ڕێبەری پەکەکە ڕۆژ لەدوای ڕۆژ قورستر دەبێت، زیاتر لە شەش ساڵە پارێزەرەکانی نەیوانتوانیوە بیبینن و خانەوادەکەشی زیاتر لە دوو ساڵە ڕێگایان پێنەدراوە سەردانی ئیمرالی بکەن، لەو بارەیەوە ژمارەیەک هاوڵاتی ئێزدی بۆ ڕۆژنیوز دووان.\nشەمێ دەروێش، ژنێکی ئێزدی لەو بارەیەوە دەڵێت: خەڵکی ئێزدی گۆشەگیریی سەر ئۆجالان وەک گۆشەگیریی هەموو مرۆڤایەتی دەبینن، بانگەوازیی دەوڵەتی تورک دەکەین، کە بە زووترین کات رێگا بدەنە خانەوادە و پارێزەرەکانی سەردانی بکەن، ماوەی چەند ساڵە کە نیگەرانی گۆشەگیریی ئۆجالانین، ڕێبەر ئاپۆ ئەو کەسەیە کە بۆ ئازادیی گەلانی بندەست تێکۆشانی کردووە، خەڵکی ئێزی لە سایەسەری ئۆجالانەوە بوونە خاوەنی ئیرادە.\nهەروەها جەلال مەتۆ، هاوڵاتییەکی دیکەی ئێزدییە و دەڵێت: لە ڕۆژە سەختەکاندا درێژەپێدەرانی ڕێبازی ڕێبەر ئاپۆ بە هانامانەوە هاتن، بۆیە خەڵکی ئێزدی گۆشەگیرکردنی ئۆجالان قبوڵ ناکەن، ئێمە ئێستا لە سایەی هزری ئۆجالاندا بە ئازادی دەژین، هەمووان دەزانن ئەگەر هزری ئۆجالان نەبووای ئێمە هێشتا هەر بندەست بووین.\nکەرکوک، سەربازێکی عێراق کوژرا\n"پێویستە سیاسەتەکانی ئۆجالان پراکتیزە بکەین"


چێڵسی ئه‌گوێرۆی ده‌وێت و شێخیش نایدات\nلەلایەن ئه‌رسه‌لان عه‌بدولڵا 17/7/2017\nیانه‌ی چێڵسیی له‌نده‌نی به دوای هێرشبه‌رێكی دیكه‌دا ده‌گه‌ڕێت بۆ شوێنگرتنه‌وه‌ی دیێگۆ كۆستای هێرشبه‌ری یانه‌كه‌ی، كه پێده‌چێت رۆیشتنی له یانه‌كه مسۆگه‌ربێت، سەرۆکی یانەکەش رێگە نادات ئەگوێرۆ بڕوات.\nسه‌رچاوه رۆژنامه‌ڤانییه‌كانی بریتانیا بڵاویانكرده‌وه، چێڵسیی پاڵه‌وانی پرێمه‌رلیگ، زۆر به رژی هه‌وڵی به‌ده‌ستهێنانی سێرجیۆ ئه‌گوێرۆی هێرشبه‌ری ئه‌رجه‌نتینی یانه‌ی مانچێسته‌ر سیتی ده‌دات.\nبه‌ڵام رۆژنامه‌ی ده‌یلی مه‌یل دووپاتیده‌كاته‌وه، مان سیتی رێگه به هێرشبه‌ره‌كه‌ی نادات بچێته یانه‌یه‌ك، كه ركابه‌ری راسته‌وخۆی تیپه‌كه‌یان بێت له پرێمه‌رلیگدا.\nئه‌گوێرۆ له وه‌رزی رابردوودا شوێنی سه‌ره‌كی خۆی له پێكهاته‌ی سه‌ره‌كی پیپ گواردیۆلا له‌ده‌ست دا، دوای ئه‌وه‌ی له مێركاتۆی زستانه و له مانگی كانوونی دووه‌مدا گابریێل خیسۆسی به‌ڕازیلی رووی له مان سیتی كرد.\nپێشتر سه‌رۆكی یانه‌ی چێڵسی خه‌لدوون موباره‌ك ئه‌و راپۆرته هه‌واڵانه‌ی ره‌تكرده‌وه، كه باسیان له رۆیشتنی ئه‌گوێرۆ له تیپه‌كه‌ی ده‌كرد.\nله‌مباره‌شه‌وه ده‌ڵێت: ئه‌گوێرۆ یه‌كێكه له باشترین یاریزانه‌كانی جیهان، ئێمه‌ش تیپێكین ئامانجمان ئه‌وه‌یه هه‌موو شتێك ببه‌ینه‌وه".\nچێڵسیی له‌نده‌نی ئێستاش له هه‌وڵی به‌رده‌وامدایه بۆ گرێبه‌ستكردن له‌گه‌ڵ هێرشبه‌رێكی دیكه بۆ تیپه‌كه‌ی، به شێوه‌یه‌كی دیاریكراویش هه‌وڵی به‌ده‌ستهێنانی ئۆبامیانگی هێرشبه‌ری دۆرتمۆند ده‌دات، به‌ڵام یانه ئه‌ڵمانییه‌كه داوای 70 ملیۆن پاوه‌ند ده‌كات بۆ ده‌ستبه‌رداربوون له ئۆبامیانگ.\nنیشانەکردن : چێڵسی, دیێگۆ كۆستا, سێرجیۆ ئه‌گوێرۆ, مانچێسته‌ر سیتی


شەهیدانی پاریس لە گوڵزاری شاعیرانی کورد | ROJnews\nشەهیدانی پاریس لە گوڵزاری شاعیرانی کورد\nپێنجشەممە, 10 ينا 2019 - 14:42\nلەیادی تیرۆرکردنی هەرسێ ژنە تێکۆشەری کورد لە پاریس، ژمارەیەک شاعیری کورد چەندین شیعریان بۆ یادی ئەو تێکۆشەرانە و شەهیدبوونیان نووسیوە.\nهەرسێ ژنە تێکۆشەری کورد (ساکینە جانسز)، (فیدان دۆغان)، (لەیلا شەیلەماز)، کە لە ڕۆژی ٩ی کانونی دووەمی ساڵی ٢٠١٣ لە پاریس تیرۆر کران، کاریگەری فراوانی کردە سەر گەلی کورد لە هەرچوار پارچەی کوردستان بە گشتی، لە رۆژی تیرۆکردنیانەوە تا ئێستاش ساڵانە لەو یادەدا شاعیری کورد شیعری جۆراوجۆریان بۆ ئەو شەهیدانە نووسیوە.\nکەژاڵ نووری، بە دەقی (ئەگەر لە پاریس دەژیام)، وەکو پێشەنگی ئەو ژنە شاعیرانە دەرکەوت و دوای ئەویش چەندی شاعیری تر وەکو (دەق ئاواێزان) چەندین دەقی تریان نووسی، کەژاڵ نووری لەبارەی ئەو شیعرەوە بە ئاژانسی ڕۆژنیوزی ڕاگەیاند (لەماوەی مانگ ونیوێکدا دەقی (ئەگەر لە پاریس ئەژیام) جگە لە زاراوەی کرمانجی، بۆ دوانزە زمانی جیهانی وەرگێڕدراوە کە بریتین لە (ئینگلیزی، فەڕەنسی،سوێدی، عەرەبی، فارسی، تورکی، هۆلەندی - بەلجیکی فلامی، ئەمازیغی، ئەلمانی).\nسەبارەت بە دەق ئاوێزانەکانیش لەسەر هەمان شیعر کەژاڵ نووری وتیشی: ژمارەیەک شاعیر وەکو دەقی ئاوێزانی هەمان شیعرەکەی من، وەکو شاعیری ژن، هەردوو شاعیر کەژاڵ عەلی و نالیا ئیبراهیم، دوو شیعری جیاوازیان نووسیوە، هەربە قەڵەم و بەهرەی خۆی گوزارشتی لەو کارەساتە کردووە.\nکەژاڵ هەروەها وتیشی: نەک تەنیا شاعیرانی ژن، بەڵکو ژمارەیەکی زۆر شاعیری پیاویش چەندین شیعری جوانیان وەکو دەقی ئاوێزانی شیعرەکەی من نووسیوە.\nدەقی شیعرەکەی کەژاڵ نووری، کە ڕۆژێک دوای تیرۆکردنی ئەو تێکۆشەرانە نووسیبووی، بە دەنگی عادل عەزیز خوێندراوە دەنگی زۆری دایەوە.\nئەگەر لە پاریس دەژیام\nدەقی شیعرەکەی کەژاڵ عەلی\nئەگەر لە کوردستان دەبووم..\nبە فیکە لێدانوهووها\nبە سەبەتەیەک هێلکەو جنێوی رزیوەوە،\nلەو جنێوە رزیوانەی\nلە پشتەوەی پیکابێک هەلوێستی گەنیو\nدابوویان بەسەری بەرزی براکەمدا،\nکە وەک بەوری دلبەخوێنی دوای نەبەزین\nدەستی داستانی پێکراوی\nلە گەردنی دوای بەهارو\nئەگەر لە کوردستان دەبووم\nبە تەنوورەیەکی کورت کورت\nبە پێی پەتی\nدەچوومە ناو حەرەمی مزگەوتەکان\nلەسەر بەرمالی دوروویی مامۆستاکان دادەنیشتم\nنوێژی جومعەی یاخیبوونو\nبەرخۆدان وعیشقم دەبەست..\nئەگەر سبەی لەوێ دەبووم\nپەنجەرەی بەهەشتی عوزمام\nدەدایە بەر نەعلەکانم\nلە مینبەری پیرۆزی مەلاکانەوە\nبە زمانی ئاهورامەزدا\nبانگی پیرۆزی ئازادی و\nوتاری هەینی خەبات و\nسوونەتی عەشقم هەلدەدا..\nدەچوومەوە پۆلی خەونی سەرەتایی و\nپەنجەی شایەتوومانم لە -نە‌و- ی لێوەکانم هەلدەگرتو\nئاینم پێ لەپەرتووکی وانەکانم فرێدەدا....\nدەقی شیعری نالیا ئیبراهیم\nگه‌ر منیش له پاریس بام\nبه‌رگی ژنێتی خۆم ئه‌دڕاند...\nبه شێوه‌ی به‌رگی ژێر خاكی شڕوپڕی\nپارچه پارچه و ووردم ئه‌كرد\nوه‌ك ڕه‌هێڵه‌ی به‌فر و زریانی سه‌ر قه‌ندیل\nپارچه‌كانیم له‌جێ ی فرانس پرێنس و لیمۆند\nئه‌باراند و دابه‌شم ئه‌كرد...\nشۆڕشی دووه‌می فه‌ره‌نسام به‌رپا ده‌كرد..\nگه‌ر منیش له پاریس ئه‌ژیام\n به ڕووتی\nده‌چوومه ناو مۆزه‌خانه‌ی لۆڤه‌ره‌وه‌و\nتابلۆی مۆنالیزه‌م داده‌گرت\nوەك خودا‌وه‌ندی جوانی و\nشاكارێكی نوێی داڤنشی...\nوێنه‌ی له‌یلام هه‌ڵده‌واسی..!\nهه‌ر به ڕووتی\nئه‌چومه ناو كه‌نیسه‌ی مه‌ریه‌می عه‌زرا و\nخاجه‌كه‌ی مه‌سیحم ئه‌شكاند..\nجه‌سته‌ی خوێناوی چانسزم ئامێزەگرت\nوه‌ك به‌خشنده‌یی هه‌زاره‌ی سێیه‌می یه‌زدان\nوه‌ك خوداوه‌ندی ژنان\nبه هه‌موو دونیا ئه‌ناساند!\nگه‌ر منیش له‌پاریس بام\nهه‌ر به ڕووتی\nوه‌ك هه‌ژارانی جیهان\nله جێگای ئیڤڵی به شه‌ق كه‌وتوی كه‌ژاڵ...\nپه‌یكه‌ری فیدانم، به باڵای ئالب وێنا ئەکرد\nوه‌ك سومبوڵی ئا‌زادی و\nخۆراگری و ژنێتیمان..هەرلەوێدا ئەچەقاند!\nبه سه‌ر شا‌نزلێزییه‌دا ئه‌رۆشتم و\nله بری مۆزارت..\nگوێم له هۆره‌ی هه‌ورامان و\nلاوكی دیاربه‌كر و\nله‌مه‌قامی خاوكه‌ر و ئای ئای\nعلی مه‌ردان ئه‌گرت!\nسه‌مام ئه‌كرد... سه‌مام ئه‌كرد\nهه‌ر وه‌ك زۆربا سه‌مام ئه‌كرد..\nسه‌مام بۆ مه‌رگی سێ ژن و\nسێ خۆری كوردستان ئه‌كرد...\nدەقی بەرزان شەلال\n(ئەگەر لە پاریس ئەژیام..)\nچی مەلەفی تیرۆر هەیە\nئیڤڵ چیە، تا تێی هەڵدەم\nچی درەختی سەر شەقامە\nگوێم نەئەدا، بە گەڵاکان\nبە سروشت و یاسای ژینگە\nچش لە هەموی کەی گرینگە\nلە جێی هەموان\nتێکستێکی (کەژاڵ نوری)م هەڵئەواسی\nئەوسا لەوێ کێ دەیوێرا\nشێرە ژنی کورد تیرۆرکا\nکە دەبنە چالاکی سیاسی\nخاڵە ڕەجەب مێژووی سلێمانی لە هەزاران وێنەدا دەپارێزێت\nخاڵە ڕەجەب مەلا ڕەفیق، یەکێک لە کەسە دیارەکانی شاری سلێمانی کە ماوەی دە ساڵە لەسەر ئەرکی خۆی ناوەندێکی کلتوری دروستکردووە و بە هەزاران وێنەی مێژووی و کەرەستەی کۆنی تێدا ئەرشیف...


ئاژانسی ده نگو باسی کوردستان: پاش ئەوەی پەکەکە جەنگی ڕاگرت، سوپای تورکیا هێرشی کرد و جەنگ بەسەختی بەردەوامە و کوژراوێکی زۆری لێ کەوتۆتەوە\nپاش ئەوەی پەکەکە جەنگی ڕاگرت، سوپای تورکیا هێرشی کرد و جەنگ بەسەختی بەردەوامە و کوژراوێکی زۆری لێ کەوتۆتەوە\nپاش ئەوەی پەکەکە جەنگی ڕاگرت، سوپای تورکیا هێرشی کرد و جەنگ بەسەختی بەردەوامە و کوژراوێکی زۆری لێ کەوتۆتەوە تۆرک فاشیسته هه‌موو ریگایه‌ک تاقی ده‌کاته‌وه بۆ له ناو بردنی ئیرادی نه‌ته‌وه‌ی کورد کوردیش ده‌بێت زۆر هوشیار بێت جه‌ژنی چی کی تۆرک باوری به جه‌ژن هیه\nپاش ئەوەی پەکەکە بەبۆنەی جەژنی ڕەمەزانەوە، جەنگی ڕاگرت و بڕیاریدا هێزەکانیان تەنها لەبەرگریدا بمێننەوە، سوپای تورك، سه‌رله‌به‌یانی ئه‌مڕۆ له سێگۆشه‌ی ناوچه‌کانی لیجه- هێنی و داراهێنی ی چه‌ولیک ئۆپه‌راسیۆنێکی سه‌ربازی ده‌ستیپێکردوه. گه‌لێک یه‌کینه‌ی سه‌ربازی و به به‌شداربوونی کۆپته‌ری جه‌نگی ئۆپه‌راسیۆنێکی به‌رفراوان ده‌ستیپێکردوه. هەروا که له ناوچه‌ی کارازی ئامه‌دیش گه‌لێک کۆپته‌ری جه‌نگی کۆبرا به‌ره‌و هه‌رێمی ئۆپه‌راسیۆنه‌که‌وه چوون و لەئۆپەراسیۆنەکەدا، هێزەکانی تورکیا ڕوبەڕووی بەرگری هێزەکانی گەریلا بوونەتەوە و ژمارەیەکی زۆریان لێ کوژراوە.\nهه‌روه‌ها دوێنێش (3) کۆپته‌ر له هه‌رێمی دێرسیم، ئامه‌د و چه‌ولیک تۆزێکی سپی به دارستانه‌کانی هه‌رێمه‌که‌دا کردوه. کۆپته‌ره‌کان له‌دوای بڵاوکردنه‌وه‌ی تۆزه سپییه‌که، دارستانه‌که‌یان گوله‌باران کردوه و ئاگریان له هه‌رێمه‌که به‌رداوه. هاوڵاتییانی ناوچه‌ی کاراز ده‌ستنیشانیان کرد که به ده‌رفه‌ته‌کانی خۆیان ئاگره‌که‌یان کوژاندوته‌وه.\nهەر لەو مەیانەدا، گه‌ریلاکان له دژی لیوای گارای سه‌ر به ناوچه‌ی شه‌مزینانی جوله‌مێرگ چالاکییه‌کیان ئه‌نجامداوه و (3) سه‌ربازیان کوشتوه.\nئێستا، تەواوی هێزەکانی گەریلا، لەحاڵەتی بەرگریکردندان و ئامادەی تێکشکاندنی هەر هێرشێکی سوپای تورکیان، بەڵام تاکو جەژنی ڕەمەزان کۆتایی پێ نەیەت، هێرش ناکەن.\nسەرچاوە ئاگادارەکانیش ڕایانگەیاندووە، هێزەکانی پەکەکە خۆیان بۆ هێرشێکی بنکەفراوان، لەدژی سوپای تورکیا، لەزۆرێك لەناوچە کوردستانیەکانی باکور، سازو ئامادە دەکەن.\nله لایه‌ن ئاژانسی ده نگو باسی کوردستان ajansknews kl. ۵/۲۹/۱۳۹۱ ۱۲:۱۲:۰۰ بعدازظهر


٢٤ / ١١١\nلەدوای کۆچی دواییکردنی نەوشێروان مستەفا لە ئایاری ٢٠١٧ ئەوا گۆران بێ ڕێکخەری گشتی مایەوە تاکوو لە هەڵبژاردنی ٢٥ی تەمموزی ٢٠١٧ لە هەڵبژاردنی ناوخۆییدا عومەری سەید عەلی بە ڕێکخەری نوێی بزووتنەوەکە دیاریکرا. عومەی سەید عەلی لەدوای نەوشێروان بووە دووەم ڕێکخەری بزووتنەوەکە لەمێژووی خۆیدا.\nموستەفا سەید قادر\nوەرگیراو لە «https://ckb.bywiki.com/w/index.php?title=بزووتنەوەی_گۆڕان&oldid=574218»\nئەم پەڕەیە دواجار لە ٠٦:١٧ی ٢٧ی ئایاری ٢٠١٨ نوێ کراوەتەوە.


ئەنجومەنی پەنابەرانی رۆژھەڵات سەردانی پەیوەندییەکانی کۆمەڵەیان کرد - کۆمەڵەی زەحمەتکێشانی کوردستان\nئەنجومەنی پەنابەرانی رۆژھەڵات سەردانی پەیوەندییەکانی کۆمەڵەیان کرد\nپێشنیوەرۆی سێشەممە ١٤ی گەلاوێژ ئەندامانی ئەنجومەنی پەنابەرانی رۆژھەڵات کە بریتی بوون لە بەڕێزان: زوڵەیخا محمەدی، رەزا مورادی، ئەنوەر عەلەوی سەردانێ دەفتەری پەیوەندییەکانی کۆمەڵەی زەحمەتکێشانی کوردستانیان کرد.\nوەفدی میوان لە لایەن ھاوڕێیان عەتا ناسرسەقزی بەرپرسی پەیوەندییەکان و رێباز تورجانی ئەندامی دەفتەری پەیوەندیەکانی کۆمەڵەی زەحمەتکێشانی کوردستانەوە پێشوازییان لێکرا.\nلەدیدارەکەدا بارودۆخی پەنابەرانی رۆژھەڵات لە ھەرێمی کوردستان تاووتوێ کرا و کێشە و گرفتەکانی پەنابەران و پەیوەندییان لەگەڵ دامودەزگاکانی ھەرێم خرایەبەرباس.\nکۆمەڵەی زەحمەتکێشانی کوردستان پشتگیری خۆی بۆ ھەوڵ و ماندوبوونی ئەنجومەنی پەنابەران دووپات کردەوە و جەختی لەوەش کردەوە لەکار و چالاکییەکانیان بۆ باشترکردنی ژیانی پەنابەران ھاوکاریی تەواوی ئەنجومەن دەکات.\n2020/08/04 /by عەتا\nhttps://www.komala.com/wp-content/uploads/2020/08/WhatsApp-Image-2020-08-04-at-12.35.02-PM.jpeg 720 1280 عەتا https://www.komala.com/wp-content/uploads/2014/03/logo.png عەتا2020-08-04 14:09:172020-08-04 14:09:21ئەنجومەنی پەنابەرانی رۆژھەڵات سەردانی پەیوەندییەکانی کۆمەڵەیان کرد\nراگەیاندراوی ناوەندی هاوکاریی حیزبەکانی کوردستانی ئێران سەبارەت بە پەلاماری... دواڕۆژ-ژمارە ٩٣


چوارشەممە یەكەم گەشتی نێودەوڵەتی لە سلێمانییەوە دەستپێدەكاتەوە\nسەرۆکی لقی سلێمانی کۆمەڵەی کۆمپانیاکانی حەج و عەمرە ڕایگەیاند، رۆژی چوارشەممە یەکەم گەشتی عومرە ڕاستەوخۆ لە سلێمانییەوە بۆ سعودیە ئەنجام دەدرێت.\nشێخ قادر قەرەداغی سەرۆکی لقی سلێمانی کۆمەڵەی کۆمپانیاکانی حەج و عەمرە ڕایگەیاند، لەلایەن بەرپرسانی فڕۆکەخانەی سلێمانییەوە ئاگادارکراوینەتەوە، ڕۆژی چوارشەممە بەرواری ٧ی ئازار یەکەم گەشتی حەج و عەمرە لە فڕۆکەخانەی سلێمانی بۆ شاری جددەی سعودیە ئەنجام دەدرێت.\nروونیشیكردەوە كە ژمارەی ئەو كەسانەی رۆژی چوارشەممە گەشتە راستەوخۆكە ئەنجام دەدەن 158 كەسن و ئەوەشیخستەڕوو كە رۆژی 9ی ئەم مانگەش دووەمی گەشتی راستەوخۆ بۆ سعودییە ئەنجام دەدرێت.\nدوای ئەوەی حكومەتی عێراق بەهۆی ریفراندۆمەكەی ئەیلولی 2017ەوە گەشتە نێودەوڵەتییەكانی لە فڕۆكەخانەكانی هەولێر و سلێمانیی قەدەغەكرد، ئەمە یەكەمجار گەشتی نێودەوڵەتی راستەوخۆ بۆ یەكێك لە فڕۆكەخانەكانی هەرێمی كوردستان ئەنجام بدرێت.\nشایەنی باسە فرۆکەخانەی نوێودەوڵەتی سلێمانی لە رونکردنەوەیەکدا رایگەیاندوە ''چوارشەمە ٧-٣-٢٠١٨ یەکەمین گشتى عومرە لە فڕۆکەخانەى نیودەوڵەتى سلێمانى ڕاستەوخۆ بۆ ووڵاتى سعودیە دەستپێبکات وە جگە لەمە تائێستا هیچ بڕیارێکى تر نەگەیشتووەتە لامان بۆ گەشتەکانى ترى دەرەکى'' .\nئه‌م بابه‌ته 3069 جار خوێنراوه‌ته‌وه


13 | November | 2018 | Ranyacity.org\nNovember 13, 2018 Regay Rast\tLeave a comment\nهەروەكو دوێنێ شەو ئاماژەمان پێدا كە لە دوای كاتژمێر ٨ەوە كاریگەریەكانی شەپۆلەكە دەستپێئەكات، لە ئێستادا كاریگەریەكان دەستی پێكردووە هەروەكو لە وێنەكەی خوارەوەدا دیارە، تاوەكو كۆتایی ئەمشەو ڕێژەی هەور لە زیادبووندا ئەبێت بە تایبەت لە ناوچەكانی باكوور و ناوەڕاستی باشووری كوردستان\nسبەی چوارشەممە ٢٠١٨/١١/١٤ بەهۆی فراوانبوونی زیاتری كاریگەریەكانی شەپۆلەكە ڕێژەی هەور زیاتر ئەبێت و پلەی گەرمی بەڕێژەی ١ پلە نزمئەبێتەوە، بەگشتی ئاسمانی دەڤەرەكەمان نیمچە هەور و هەوری تەواو ئەبێت بەشێوەیەك ناوچە شاخاویە بەرزەكانی سنوورەكە ڕێژەی هەور تیایاندا زیاتر ئەبێت بە بەراورد بە ناوچەكانی تر و ئەگەری بارانبارینش ئەبێت بەڵام بە ڕێژەیەكی كەم. هەروەها لەدوای نیوەڕۆوە بە تێپەڕبوونی كات كاریگەری شەپۆلەكە زیاتر ئەبێت و ئاسمان بۆ هەوری تەواو ئەگۆڕێت\nئەگەری بارانبارین: بەهۆی ئەوەی شەپۆلەكە لە باری سەرەتایی دا ئەبێت هەتاوەكو سبەی شەو كاریگەریەكانی بەهێز نابێت بەڵام بەگشتی سبەی ئەگەری بارانبارین لە ناوچەكەدا هەیە و ناوچە شاخاویەكانی دەڤەرەكەش ئەگەری زیاتری بارانبارینیان هەیە، بەڵام لە سبەی شەوەوە بارانبارین فراوانتر ئەبێت و تەواوی دەڤەری ڕاپەڕین ئەگرێتەوە. والله أعلم\nوێنەی خوارەوە ڕەوشی ئێستای ئاسمانی عێراق و ووڵاتەكانی دەورووبەری دەرئەخات\nتێبینی// هەموو پێشبینییەکانی سەرەوە بەپێی زانیاری سەرچاوەکانی کەش و هەواوەیە کە لە مانگە دەستکردەکان و وێستگە ئەلیکترۆنیەکانەوە وەرگیراون، وە هەروەها شایەنی گۆڕانکارین چونکە زانیاری تـەواو و بێ هـــەڵـــە نیــن،ئەو زانستەی کە بە تەواوی ڕاست و دروستە تەنیا لای خوای گەورەیەو بەو شێوەیە ئەبێت کە زاتی پیرۆزی فەرمانی لەسەرداوە و جگە لە خوای گەورە هـیـچ کەسێك نایزانێت\nدیزینی مەسنجەری گۆڕا\nNovember 13, 2018 ranyacitynet\tLeave a comment\nدیزاینی نوێی مەسنجەر گەشتووە بە زۆرێک لە بەکارهێنەران و زنجیرەیی دەبێت ئەم نوێکردنەوە.\nئایا بە تۆ گەشتووە ئەم نوێکارییە؟\nئەم جارەیان، شەپۆلی باران، سەرمای لەگەڵدایە\nهاتنی شەپۆلێکی باران و بەفر و سەرما☔🌧⛈\nبەپێی پێشبینیەکان سبەی ئێوارە شەپۆلێکی باران بارین کاریگەریەکانی لەسەر هەرێم دەردەکەوێت\nوە بەپێی پێشبینیەکان سەرەتای باران بارین لە ناوچەکانی رۆژئاوای هەرێم دەبێت دواتر بە تێپەر بونی کات باران بارین فراوان دەبێت و سەرجەم ناوچەکانی هەرێم دەگرێتەوە و بارانەکە پچر پچرە و رێژەکەشی باشە و بەهۆی هاتنی شێ یەکی زۆر لە دەریایی سور پێشبینی دەکەین زۆرترین رێژەی باران لە سنوری پارێزگایی سلێمانی بێت پەنا بەخوا و لەم شەپۆلە بەهۆی بەریەکەوتنی بارستە هەواکان ئەگەری رودانی هەورە بروسکە هەیە\nلەگەل هاتنی شەپۆلەکە پلەکانی گەرما لەئەنجامی کارتێکردنی بارستە هەوایەکی سارد 5پلە دادەبەزێت و ئەگەری دابارینی بەفر هەیە لە ناوچە شاخەویە سنوریەکان و حاجی ئۆمەران هەتا ناوچە شاخاویەکانی باکوری رانیە\nپێشبینی دەکرێت ئەم شەپۆلە تا رۆژی هەینی بەردەوام بێت و دواتر کۆتایی بێت…اللە اعلم\n” مووچەی ژینگە پارێزان زیادکرا “\nدوای تەواو بوونی پڕۆژەی كۆ كردنەوە و فڕێدان و داپۆشینی خاشاك لە دەڤەری راپەرین لە ماوەی پێنج ساڵی ڕابردوو خزمەتێكی بەرچاوی بە سنووری شار و شارۆچكە و گوند وناوچەگەشتیاریەكانی ڕاپەڕین كرد لە بەرواری ١٦/١٠/٢٠١٨\nوە ئەنجام دانی گرێبەست و دەست بەكاربوونی پڕۆژەی نوێی كۆكردنەوە فڕێدان و دروستكردنی كارگەی ڕیسایكلین لە ١٦/١٠/٢٠١٨ وە كۆتایی هاتنی ماوەی گرێبەستە كۆنەی كۆمپانیاو وەزارەتی شارەوانی و ژینگە پارێز و كۆمپانیای جێ بەجێ كار\nوە دەربڕێنی ناڕەزایی ژینگە پارێزەكان لە نرخی مانگانەی كرێی ژینگە پارێزەكان بۆ ٢٥٠ هەزار و ئەنجام نەدانی گرێبەست لەگەڵ بەشێك لە ژینگە پارێزە كۆنەكان بۆ ماوەی هەفتەیەك\nدوێنی هیوا قەرەنی سەرپەرشیاری ئیدارەی ڕاپەڕین و دلاوەر قوباد جێگرێ سەرپەرشتیار وئەندازیار صباح انور عبداللە بەڕێوەبەری شارەوانەیەكانی ڕاپەڕین بەوەكالەت و لێپرسراوی بەش و هۆبە پەیوەندی دارەكان\nكۆبوونەوەیەكیان ئەنجام دا بۆ ئەوەی بەهەر شێوەك بێت بتوانرێت داكۆكی لە مافی ژینگە پارێزان بكرێت و هەموو نرخی تەرخان كراوی تەندەری نوێ یان بۆ خەرج بكرێت وە سوود لە كرێكاری خۆماڵی وەر بگیرێت هەروەك پێشترێش لە تەندەر ئاماژەمان پێدابوو\nدواتر كۆبوونەوە لەگەڵ كۆمپانیاكانی جێ بەجێ كاری پڕۆژە نوێكە\nتوانرا نرخی مانگانە لە ٢٥٠ هەزار بۆ ٣٦٠هەزار بەرز بكرێتەوە بەڵام ڕێژەی بڕینی بیمەی كۆمەڵایەتی كە %١٧ یە و دوای تەواو بوونی گرێبەست بۆ ژینگە پارێزەكان دەگەڕێتەوە خۆیان لە ئەستۆی خۆیان بێت كە ٣٠٥هەزار\nمووچەی پوختیان بۆ دەمێنێتەوە .\nدوای ئەوەی ئەمڕۆ بە رێپێوان بۆ گەیاندنی گازاندەی خۆیان و دڵنیابوونی ژینگە پارێزان لە پشتیوانی ئێمە بۆ داكۆكی كردن لە مافەكانیان لەبەردەم دیوانی بەڕێوەبەرایەتیمان كۆ بوونەوە و نوێنەریان لەگەڵ ئەندازیار صباح انور عبدالله بەڕێوەبەری شارەوانەیەكانی ڕاپەڕین بەوەكالەت و لیژنەی باڵاو سەرپەرشتیاری پڕۆژەكە كۆبوونەوە و ئەنجامی كۆبوونەوەی دوێنیان پێ درا و هۆ كاری كەم كردنەوەی كرێ كان كە خودی سەندیكاكان نرخی ٢٨٥هەزاریان داناوە وەك بنەمایەك بەكارهاتووە لە كەم كردنەوەی نرخەكانی دەرخستەكانی ئێمە لە ٥٠٠ بۆ ٣٦٠\nوە هەموو پشتیوانی بەڕیوەبەرایەتی و ئیدارەی ڕاپەڕینیان پێدرا بۆ پاراستنی ماف هاوكاری كردنیان لە كاتی پێویستدا ئەگەر نوێنەرەكانیان بەدواداچوون بكەن لە دەزگا پەیوەندی دارەكانی وەك وەزارەت و پەرلەمان\nڕیگای دەربەند بەروی شۆفیران نەکراوەتەوە\n،، بۆ ئاگاداری هەموو لایەک ،ڕیگای دەربەند تەنها دیوی دەربەند بۆسەنگەسەر بۆماوەی کاتی کرایەوە دواتر داخرا\nتکایە شۆفێرانی بەڕێز ڕێگای خۆتان مەگۆڕن . کاتژمێر ٨ی ئەمشەو ۱۳ی ۱۱ی ۲۰۱٨ .\nئاگەداری ڕیگای دەربەند کرایەوە\nئاگەداری بۆ شۆفیران\nئاگاداری بۆ ھاووڵاتیانی شاری رانیە و سەنگەسەر و قەڵادزێ و ناودەشت و پشدەر و بناری قەندیل و باڵەکایەتی ئەمشەو رێگای دەربەندی رانیە بەڕوی شوفێراندا کرایەوە ، ئێستا ئەتوانن لەوێوە ھاتوچۆ بکەن و چیتر رێگای گلە زەردە بەکارمەھێنن بۆ ھاتوچۆ


قومارکردن لەسەر شەڕێک کە رونادات\nهەڵە ستراتیجییەکانی یەکێتیی\nبۆچی عەلی باپیر روی نایەت دژ بەدرێژکردنەوەی ماوەی سەرۆکایەتیی بارزانیی بێ؟\nگۆڕان و ئیسلامییەکان ستۆپ!\nسەرۆک دابەزە ناو خەڵک و کۆشکەکە جێبهێڵە!\nبۆچی تورکیا بێدەنگە؟\nلە سەرۆک خۆسێ موجیکاوە فێرببن\nیەکێتی لە دوڕیان دا\nدوو پەیوەندیی تەلەفۆنیی بایدن و بارزانی\nکورد چی بکا؟\nوێنە.. کچەکەی (دڵنیا کاموسی)تان بینیووە؟\nداهاتی نمایشی پەیکەری دڵ بۆ ڕۆژئاوای کوردستان تەرخان دەکرێت\nڤیدیۆ.. کارزان فاروق گۆرانییەک بۆ ڕۆژئاوای کوردستان دەڵێت\nڤیدیۆ.. یاریزانێکی بەناوبانگی کورد پشتگیری خۆی بۆ ڕۆژئاوای کوردستان دەربڕی


فۆڕمی تۆمارکردنی بابەت | مەسرور بارزانی\nلە دایکبووی ساڵی (1968)ە. کوڕی گەورەی #مەسعود بارزانی#یە. هەر لەتەمەنی هەرزەکارییەوە بووەتە #پێشمەرگە#، لەساڵی (1992) چووەتە ئەمریکا بۆ خوێندنی یاساو زانستە سیاسییەکان و ماستەری بەدەهستهێناوە، لەکۆنگرەی (12) پارتی بووەتە ئەندامی مەکتەبی سیاسی پارتی، لە هەمانکاتدا کراوەتە بەرپرسی دەزگای پاراستن، کە هەستیارترین دەزگای ئەمنی پارتییە.=KTML_Photo_Begin=https://www.kurdipedia.org/files/relatedfiles/2009/2181/0008.JPG=KTML_Photo_Alt=مەسرور بارزانی=KTML_Style=width:20%;height:20%;float:right;=KTML_Photo_Target_Link=https://www.kurdipedia.org/files/relatedfiles/2009/2181/0008.JPG=KTML_Photo_End= خیزاندارە و خاوەنی سێ منداڵە و بەکەسێکی داخراوو دوور لەپێکەنین و سیاسییەکی موحافیزکار ناسراوە، بەڵام ئەوانەی ئاشنایەتییان لەگەڵ هەیە رای پێچەوانەوەیان هەیەو دەڵێن بەم شێوەیە نییە کە لە ڕاگەیاندنەکان دەردەکەوێت، بەڵکو کەسێکی رووخۆش و دەم بەپێکەنین و کراوەیە، بەهێزی مەسرور لەکۆنگرەی (13) پارتی دەرکەوت، کاتێک توانی زۆربەی کاندییەکانی سلکی پاراستن بەرەو سەرکردایەتی حیزبەکەی سەربخات ئەوەشی بیەوێت دووریبخاتەوە. رۆژی #11-06-2019# راسپێردرا بۆ پێکهێنانی کابینەی حکومەتی هەرێمی کوردستان.


به‌هرۆز جه‌عفه‌ر: دانیشتن له بن ده‌وارى ڕه‌ش: به‌رهه‌م ساڵه‌حى ڕاسته‌قینه كێیه؟. ئه‌ڵقه‌ى یه‌ك. – WTARIKURD\nكاتێك ویلایه‌ته یه‌كگرتوه‌كان سه‌ركردایه‌تى هاوپه‌یمانى نێوده‌وڵه‌تى كرد بۆ ڕووخانى ڕژێمى سه‌ددام (2003)، دواتر سه‌دان ملیار دۆلارى بۆ ئاوه‌دانكردنه‌وه‌ى عێراق خه‌رجكرد، ئه‌وه‌ش له‌ڕێگه‌ى كه‌ناڵى خۆیه‌وه كه چه‌ند سیاسیه‌ك بون له وڵاتانى خۆرئاواوه گه‌ڕابونه‌وه عێراق، له‌نێویاندا به‌رهه‌م ساڵه‌ح، كه نزیكه‌ى (5) ساڵ بۆ هه‌ر مانگێك (870000) هه‌شت سه‌ت و حه‌فتاهه‌زار دۆلار (له ساڵێكدا ئه‌كاته زیاتر له ده ملیۆن دۆلار) وه‌رى ئه‌گرت. گوایه بۆ گه‌شه‌پێدانى كۆمه‌ڵایه‌تیه ( بۆ زانیارى زیاترى لایه‌نه ده‌ره‌كى و په‌یوه‌ندیداره‌كانى عێراق تا ئیمڕۆكه‌ش هه‌موو ئه‌و یارمه‌تیه ده‌ره‌كیانه‌ى ئه‌درێن به عێراق له بودجه‌دا نین واته نابنه به‌شێك له داهات، تا ئێستاش به‌رهه‌م ساڵه‌ح تیمى تایبه‌تى هه‌یه بۆ سه‌رجه‌م فه‌ندو پاڵپشتیه‌كانى نه‌ته‌وه‌یه‌كگرتوه‌كان و ئه‌مریكاو وڵاتانى كه‌نداو كه ئه‌و پارانه وه‌ربگرن به ناوى جیاجیاوه – ناوى تیمه‌كانیش لاى ئێمه پارێزراوه). بۆ سه‌رچاوه‌ى ئه‌م زانیارییانه‌ش بڕواننه پێگه‌ى بنكۆڵكارى به‌ریتانى (Medium) به‌ناونیشانى (Who is President Barham Salih, really?).\nسه‌رچاوه باوه‌رپێكراوه‌كانى ئه‌وكاته‌ى (ی،ن،ك) ڕاپۆرتیان ئه‌دایه تاڵه‌بانى، وه بڵاویان ئه‌كرده‌وه كه به‌رهه‌م ساڵه‌ح به‌شى زۆرى ئه‌و پارانه بۆ پرۆژه‌كانى دایكى خه‌رج ئه‌كات گوایه ئه‌مه كارى بوارى ژنان ئه‌كات. به‌تایبه‌تیش به‌رهه‌م ساڵه‌ح بۆ ده‌وڵه‌مه‌ندكردنى پرۆفایلى خۆى چه‌ندین داموده‌ستگه‌ى میدیایی كردبوه‌وه وه‌كو: ڕۆژنامه‌ى ئاسۆ، خه‌ندان، گۆڤارى هه‌فتانه، جگه له‌وه‌ش به‌رهه‌م ساڵه‌ح به‌و پارانه به پێدانى زه‌وى و خانوو له هه‌ولێرو به‌غدا به میدیاكاره به‌ناوبانگه‌كان (ناویان پارێزراوه) خۆى كردبو به ئه‌خته‌بوتى میدیاى جیهانى.\nپرسیاره‌كه لێره‌دا ئه‌وه‌یه، ئایا ئه‌مریكا له عێراق چ كاره بوه كه به‌رهه‌م ساڵه‌ح ئاوها فه‌نده ماددییه‌كانى به فیڕۆداون ؟\nجیابونه‌وه‌ى “به‌رهه‌م ساڵه‌ح” له یه‌كێتى و دروستكردنى “هاوپه‌یمانى بۆ دیموكراسى و دادپه‌روه‌رى” و دواتر گه‌ڕانه‌وه‌ى بۆ ناو یه‌كێتى له پێناو پۆستى سه‌رۆك كۆماریدا، له ئه‌ڵقه‌كانى ئاینده‌دا بۆ كۆمه‌ڵانى خه‌ڵك و لایه‌نه په‌یوه‌ندیداره‌كان ڕوون ئه‌كه‌مه‌وه، كه سه‌دان هه‌زار ده‌نگده‌رو نوخبه‌ى كوردى بێ ئومێدكردو، هه‌زاران درۆى له‌گه‌ل خه‌ڵك و هاوڕێكانى خۆى كرد و، لینكه‌كانیش به‌ده‌نگ و ڕه‌نگ ماون. لێره‌دا به‌كورتى ته‌نها چه‌ند نمونه‌یه‌ك ئه‌هێنینه‌وه، كه ته‌نها له‌ماوه‌ى كه‌متر له سالێك دا به‌رهه‌م ساڵه‌حى پێ بناسن له پۆستى سه‌رۆك كۆماریدا:\nدوو: له‌سه‌ره‌تاى ساڵى (2019) ه‌دا سه‌رۆكى كۆماره‌كه‌ى عێراق “به‌رهه‌م ساڵه‌ح” گوتى، بونى 11 یانزه هه‌زار سه‌ربازى ئه‌مریكى ته‌نها بۆ مه‌شق و ڕاهێنانه. دوو ڕۆژ دواى ئه‌وه سه‌رۆكى ویلایه‌ته یه‌كگرتوه‌كانى ئه‌مریكا دۆناڵد ترامپ گوتى ئه‌و 11 یانزه هه‌زار سه‌ربازه‌ى ئێمه له عێراق بۆ چاودێرى كردنى ئێرانه…ئینجا دواى ئه‌مه به‌رهه‌م ساڵه‌ح لێره‌و له‌وێ كه‌وته به‌رگرى كردن له‌سیاسه‌ته‌كانى ئێران بۆ ئه‌وه‌ى له‌ناو حزبه‌كه‌ى خۆیشیدا ئێرانیه‌كان ته‌نگى پێ هه‌ڵنه‌چن و، پاڵپشتى بكه‌ن تا ببێته سكرتێرى گشتى (ی،ن،ك). هه‌ر له‌سه‌ره‌تاى (2019) ترامپ له‌پڕ سه‌ردانى عێراقى كردو چاوى به‌هیچ به‌رپرسێكى عێراقى نه‌كه‌وت و گه‌رایه‌وه، له نیۆرك و له‌دانیشتنه‌كه‌ى له‌گه‌ڵ به‌رهه‌م ساڵه‌ح گوتى ” بێگومان من پیاوێكى گه‌وره‌م… ئه‌وماوه‌یه‌ى ڕابردوو له‌عێراق بوم وه‌ك ئه‌زانیت”.\nسێ: ژماره‌یه‌كى زۆر له جوتیارانى هه‌رێمى كوردستان ساڵانێكه ئه‌ناڵێنن كه به‌غدا گه‌نمه‌كه‌یان لێ وه‌رناگرێت! چه‌ند براده‌رێك له كوتله حیزبیه‌كه‌ى به‌رهه‌م ساڵه‌ح ئه‌چن گه‌نم له‌ده‌ره‌وه‌ى عێراق به‌هه‌رزان ئه‌هێنن و ئه‌یفرۆشن به به‌غدا، بۆیه به‌غداش پێویستى به گه‌نمى جوتیارانى كورد نییه، پرسیار ئه‌وه‌یه ئایا به‌رهه‌م ساڵه‌ح چى كرد بۆ لێپێچینه‌وه له‌هاوڕێكانى له‌ناو یه‌كێتى؟…هیچ… چونكه خۆی له‌گه‌ڵیاندا به‌شداره.\nچوار: سێكته‌رى كاره‌با له عێراقدا هۆكارى یه‌كه‌مى به‌فیڕۆدانى پاره‌ى عێراقه، ساڵى (2017) وه‌زیرى پێشوترى كاره‌با له‌گه‌ڵ كۆمپانیا جه‌نه‌رال-ئه‌لیكتریكى ئه‌مریكى بۆندێك به (400) ملیۆن دۆلار ئیمزا ئه‌كا بۆ چاككردنه‌وه‌ى كاره‌باى ناوچه وێرانكراوه‌كانى وه‌ك تكریت و موسڵ بێ ئه‌وه‌ى له‌كۆتاییدا پرۆژه‌كه جێبه‌جێ بكه‌ن (هیچیش نه‌كرا). له ئێستادا به‌رهه‌م ساڵه‌ح له‌ڕێگه‌ى “لوئه‌ى ئه‌لخه‌تیب” و ” حه‌مید جه‌عفه‌ر” خه‌ریكى وه‌رگرتنى پرۆژه‌یه‌كى زه‌به‌لاحن بۆ كاره‌باى عێراق كه بودجه‌كه‌ى (40) چل ملیار دۆلاره (ئه‌م پرۆژه‌یه به‌شێكى په‌یوه‌سته به‌كارى لۆجیستى و پێداویستى نێوخۆیی كه كۆمپانیاكانى سه‌ر به كریزنت پیترۆلیۆم كارى تیائه‌كه‌ن، به‌شه‌كه‌ى تریش په‌یوه‌سته به دوو كۆمپانیاى ئه‌مریكى و ئه‌ڵمانیه‌وه). لوئه‌ى یه‌كێكه له‌و كه‌سانه‌ى به پاڵپشتى به‌رهه‌م ساڵه‌ح هاتۆته ناو سێكته‌رى نه‌وتى عێراقه‌وه‌و، ئیراك ئینێرجى ئینستیوتى داناوه. له‌گه‌ڵ ده‌ستبه‌كاربونى لوئه‌ى وه‌ك وه‌زیرى كاره‌با له كابینه‌كه‌ى عادل عه‌بدولمه‌هدى دا، (ن، ن، تاڵه‌بانى) بو به به‌ڕێوه‌به‌رى ئیراك ئینێرجى ئینستیوت. (ن،ن، تاڵه‌بانى) كچى دكتۆره عه‌تیه‌یه، كه ئه‌كاته خوشكى خێزانى به‌رهه‌م ساڵه‌ح، كۆمپانیاى ئینلیل ئینێرجى به‌ناوى “ن،ن، تاڵه‌بانى” ه‌وه له‌عێراق تۆماركراوه (بۆ زانیاریش: تۆماركردنى یه‌ك كۆمپانیاى نه‌وتى له‌عێراقدا پێویسته 2 ملیار دینار له‌سه‌ر هه‌ژمارى بانكیه‌كه‌ت هه‌بێت). ته‌نانه‌ت له‌ترسى ئه‌م بابه‌ته ئه‌مساڵ نه به‌رهه‌م ساڵه‌ح و نه (ن، تاڵه‌بانى) كه به‌ڕێوه‌به‌رى خودى ئیراك ئینیرجى ئینستیوت بۆ یه‌كه‌مجار له مونته‌داى ووزه‌ى عێراقى به‌شدار نه بون كه سازى ئه‌كات.\nپێنجه‌م: حه‌مید جه‌عفه‌ر له‌گه‌ڵ مه‌جیدى كوڕى كه‌سى یه‌كه‌مى كۆمپانیاى كرێزنت پیترۆلیۆمن (دانا غازى ئیماراتی و ئیراك ئینێرجى هه‌مویان سه‌ر به كریزنت پیترۆلیۆمن). حه‌مید له‌شه‌سته‌كانه‌وه چۆته به‌ریتانیا، ساڵانێكى زۆره له دوبه‌ى ئه‌ژى، هاوه‌ڵێكى نزیكى به‌رهه‌م ساڵه‌حه، لوئه‌ى له وه‌زاره‌تى كاره‌با، به‌رهه‌م ساڵه‌حیش له‌سه‌رۆكایه‌تى كۆمار، ناوه‌نده‌كانى توێژینه‌وه‌و لۆبیكردن له به‌ریتانیاو عێراق، هه‌موو ئه‌مانه‌یان كردۆته تۆڕێك. له 21/12/2017 لوئه‌ى ته‌له‌فۆنێكى بۆ كردم ئه‌و له به‌ریتانیا بو منیش له قوبرس گوتى ” سه‌رپه‌رشتى كردنى كه‌یسى ململانێى نێوان دانا غازو حكومه‌تى هه‌رێم به من سپێردراوه”، داواشى لێكردم دژى سیاسه‌تى نه‌وتى هه‌رێم به ئینگلیزى بنوسم، ئه‌وه‌شى نه‌شارده‌وه كه به‌مه پاڵپشتى به‌رهه‌م ساڵه‌ح به‌ده‌ست ئه‌هێنیت. لوئه‌ى یه‌كێكه له‌و كه‌سانه‌ى بۆ ماوه‌یه‌كى زۆر پاره‌یه‌كى خه‌یاڵى له‌لایه‌ن نورى مالكی و عه بادى و به‌رهه‌م ساڵه‌حه‌وه بۆ ته‌رخانكراوه تا له واشنتۆن و له‌نده‌ن لۆبى بۆ نه‌وتى عێراق بكات. چه‌ندین ئارتیكه‌ڵ و په‌یپه‌رى له‌ناوه‌نده جیهانیه‌كانى وه‌ك برۆكینجز و كۆنفڕانسى ساڵانه‌ى نه‌وتى عێراق له له‌نده‌ن بڵاوكردۆته‌وه دژى هه‌رێمى كوردستان و نه‌وته‌كه‌ى، له‌سه‌ر ئه‌مه‌ش به‌رده‌وام گفتوگۆمان هه‌بو تا بو به وه‌زیرى كاره‌با.\nشه‌شه‌م: له‌گه‌ڵ ده‌ستبه‌كاربونى به‌رهه‌م ساڵه‌ح له پۆستى سه‌رۆك كۆمار، (ه، ن، تاڵه‌بانى) كه ئه‌كاته خوشكى (ن، تاڵه‌بانى) و كچى ژنخوشكى به‌رهه‌م ساڵه‌حن، دوو كۆمپانیاى نه‌وتى له له‌نده‌ن و دوبه‌ى به‌ناوه‌كانى ” ڤێنه‌ندى ڤێنچه‌ر” و “هامڵتن بریدجس” تۆماركردوه كه سه‌رمایه‌كانیان له‌عێراقن و له بواره‌كانى به‌رهه‌مهێنانى ووزه‌و سوته‌مه‌نى و بیناسازیدا كارئه‌كه‌ن. ئه‌وه جگه له‌وه‌ى ئه‌وكاته‌ى به‌رهه‌م ساڵه‌ح سه‌رۆكى حكومه‌تى هه‌رێم بوه نه‌خۆشخانه‌ى (هه‌وار) و كۆمپانیاى هاورده‌كردنى ده‌رمانى بۆ دكتۆره عه‌تیه‌ى ژنخوشكى و هه‌وارى كچى دانا (كه تازه كۆلێژى ده‌رمانسازه‌ى ته‌واوكردبو).\nحه‌وته‌م: به‌رهه‌م ساڵه‌ح له نیسانى 2019 ه‌دا به‌شدارى ڤیستڤاڵى ئێل به‌گى جافى له قه‌ره‌داخ كرد، سپۆنسه‌رى ماددى ڤیستڤاڵه‌كه‌ش ئه‌و كردى، وێنه‌یه‌كیشى له‌گه‌ڵ “ا، ئاغا” گرتوه كه توند ده‌ستى یه‌كتریان گرتوه، له‌كاتێكدا (أ, ئاغا) ناوى له لیستى به‌عسى و كۆنه جاشه‌كاندا هاتوه‌و، ئه‌نفالچى بوه. جگه له‌وه‌ى ده‌یان جاشى تر له‌و ڤیستڤاڵه‌دا بون (له‌گه‌ڵ ڕێز بۆ تێكۆشه‌رانى جاف و خه‌باتى چاكه‌خوازانیان). سه‌رۆكى وڵاتێك ده‌ستى سه‌رۆكى جاشێك ڕاوه‌شێنى و بگوشێت كه به‌شدارى له كۆمه‌ڵكوژی گه‌له‌كه‌یدا كردوه، به چیدا بزانین ئه‌م سه‌رۆكه له‌گه‌ڵ تیرۆیستانیشدا په‌یوه‌ندى نییه بۆ به‌رژه‌وه‌ندى خۆى ئه‌گه‌ر پێویست بكات؟ به‌چیدا…! وه‌ك كاڵاو وێردێك له‌سه‌ر زارى خۆى باسى حه‌شدى شه‌عبى ئه‌كا و، باسى كه‌سوكارى ئه‌نفال و شه‌هیدان، له‌ناخه‌وه ئه‌و ته‌نها وه‌ك به‌كاربه‌رێك و هه‌ندێجاریش بۆ ریكلام ئه‌م ووشانه ده‌رئه‌بڕێت.\nهه‌شته‌م: به‌رهه‌م ساڵه‌ح وه‌ك به‌شێك له‌دامركاندنه‌وه‌ى حه‌زه‌كانى ناخى خۆى له‌سه‌ره‌تاى ده‌ست به‌كاربونى وه‌ك سه‌رۆك كۆمار ژماره‌یه‌ك گه‌شتى بۆ ئه‌رده‌ن و وڵاتانى كه‌نداو و توركیاو ئیتاڵیاو…تادوایی كرد، به پێى وته‌ى په‌رله‌مانتارى عێراقى “كازم سه‌یادى” ته‌نها تێچوى گه‌ڕى یه‌كه‌مى ئه‌و سه‌ردانانه (4,5) چوار ملیارو پێنج سه‌ت ملیۆن دینارى عێراقى بوه، بێجگه له گه‌شته‌كه‌ى بۆ ئه‌مریكا كه نزیك به (2) دوو ملیۆن دۆلارى تێچوه. به‌رهه‌م ساڵه‌ح ئه‌م خۆ-بادان و جرت و فرتانه‌ى به‌ملاولایا ناوناوه (دیبلۆماسیه‌ت)، له‌كاتێكدا له‌بنه‌ڕه‌تدا ئه‌و سه‌ردانانه‌ى سه‌رۆك كۆمار بۆ ده‌ره‌وه‌ى وڵات كارى پڕوپوچ و نا-ده‌ستورى و نا یاساییه، چونكه به پێى مادده‌ى (73) له ده‌ستورى عێراق ده‌سته‌ڵاته‌كانى سه‌رۆك كۆمار له (10) به‌ند پێكهاتوه، به‌هیچ شێوه‌یه‌ك سه‌رۆك بۆى نییه ئیمزا له‌سه‌ر هیچ ڕێككه‌وتننامه‌یه‌ك بكات، ئه‌ى بۆچى ئه‌چێت؟. ئایا ئه‌وه ده‌ستورییه‌و له‌ده‌سته‌ڵاتى سه‌رۆك كۆمارى عێراقدایه له‌گه‌ڵ ژوورى بازرگانى ئه‌مریكا كۆبێته‌وه‌و ڕێككه‌وتن بكات؟. شه‌قام و میدیاى عێراقى بێزارى خۆیان نه‌شاردۆته‌وه له‌وه‌ى له وڵاته‌كه‌دا ئاو نییه بیخۆنه‌وه، كه‌رامه‌تیان پارێزراو نییه له‌ناوه‌وه، سه‌رۆك كۆماریش خه‌ریكى هه‌واو ئاره‌زووه‌كانى خۆیه‌تى. هه‌رچه‌نده به‌رهه‌م ساڵه‌ح دواى وه‌رگرتنى پۆسته‌كه‌ى له‌سه‌رۆكایه‌تى كۆمار له چه‌ندین دانیشتندا بێمنه‌تى خۆى له خه‌ڵك و هاوڕێكانى دوێنێى له هه‌رێمى كوردستان نیشانداوه‌و، به دۆسته‌كانى وتوه ” ئه‌و زه‌مانه ڕۆیشت ئیتر ڕوو له‌خه‌ڵكى بكه‌م!”.\nنۆیه‌م: ئه‌گه‌رچى نزیكه‌ى (30) ساڵه عێراق ده‌رفه‌تى به توركیا نه‌داوه په‌یوه‌ندییه‌كى به‌تین دروست بكه‌ن، له كاتێكدا له‌هه‌موو دونیا بگه‌ڕێى سه‌رۆك كۆمارى توركیا “ئه‌ردۆگان” دۆستێكى نییه‌و، ده‌وڵه‌تێك نییه سیاسه‌تى ئه‌ردۆگان به‌گه‌ن بكات، له‌كاتێكدا توركیا ئاوى دیجله‌ى گرتۆته‌وه‌و مه‌ترسى له‌سه‌ر فوراتیش دروستكردوه، به‌پێى ڕاپۆرتى گۆڤارى به‌ناوبانگى فۆڕن پۆله‌سى- Foreign policy كه ” كون هالینان” ئاماده‌ى كردوه، به‌نداوه توركیه‌كان به ڕێژه‌ى (80%) ئاوى عێراق و (40%) یش ئاوى سوریا كه‌م ئه‌كه‌نه‌وه، له‌كاتێكدا توركیا (11) بنكه‌ى سه‌ربازى له‌خاكى عێراقدا هه‌یه، كه‌چى به‌رهه‌م ساڵه‌ح له ترسى ئه‌ردۆگان ووشه‌یه‌كى نییه به‌رانبه‌ر ئه‌و كاره‌ساتانه‌ى له كه‌ركوك دژى گه‌له‌كه‌ى ئه‌نجام ئه‌درێن، یه‌كێك له ڕاوێژكاره‌كانى ئه‌ردۆگان كه سه‌رۆكى ناوه‌ندێكى لێكۆڵینه‌وه‌یه له كۆبونه‌وه‌یه‌كى ده‌وریدا پێى وتم: ساڵه‌ح سه‌رقاڵى ئه‌وه‌یه له قه‌ته‌ره‌وه به‌ناو خاكى عێراقدا غاز بگه‌یه‌نێته توركیاو، ده‌روازه‌ى ووشكانى تر له‌گه‌ڵ توركیا ئه‌كاته‌وه…من له‌وه‌دا دڵنیام به‌رهه‌م ساڵه‌ح تێكه‌ڵ به‌و گه‌مه ئێرانى- توركیه‌ش بوه بۆ ڕاده‌ستكردنى قه‌ندیل به ئه‌نكه‌ره، چونكه لاى به‌رهه‌م ساڵه‌ح هه‌موو شت بۆ فرۆشتنه.\nده‌یه‌م: یه‌كێك له‌و لێكه‌وته ترسناكانه‌ى به‌رهه‌م ساڵه‌ح هه‌یه‌تى، ئه‌وه‌یه داهێنه‌رى كڕینى نوخبه‌و میدیاوانى ئه‌هلیه، هاوكات له‌ڕێگه‌ى ئه‌مانه‌وه هه‌ڕه‌شه‌كانى خۆى بۆ سه‌ر ئه‌و ماڵپه‌رانه ئه‌نێرێت كه دژى ئه‌و وتارێك بڵاوبكه‌نه‌وه‌و، ڕیكلامه‌كانیان لێوه‌رئه‌گیرێته‌وه. ته‌نانه‌ت به‌رهه‌م ساڵه‌ح له كۆمێنتى فه‌یسبوكیشدا ده‌ستوه‌رئه‌دات و، وه‌ك دیكتاتۆرێك مامه‌ڵه ئه‌كات و، به‌هیچ شێوه‌یه‌ك ڕه‌خنه‌ى قبوڵ نییه. بۆ نمونه جارێك نوسه‌رێكى ئه‌مریكى له تویته‌ر ئه‌نوسێت: به‌رهه‌م ساڵه‌ح هه‌شت جار داواى كردوه سه‌رۆك ترامپ بیبینێت، به‌ڵام ڕه‌تكراوه‌ته‌وه. كه‌چى سه‌رۆكى ئه‌م عێراقه خێرا به‌رپرسى ده‌ستگه‌یه‌كى وڵاته‌كه ڕائه‌سپێرێ له تویته‌ر سكاڵاى لێ بكه‌ن و، دواتر تویته‌رى نوسیاره ئه‌مریكیه‌كه دائه‌خه‌ن!.ڕه‌نگ بێ له‌ناو پارتى دا “نێچیرڤان بارزانى” هه‌موو ئه‌و ته‌له‌فۆنانه‌ى له به‌رهه‌م ساڵه‌حه‌وه بۆى ئه‌چێت له‌سه‌ر ئه‌وه بێت فڵان كادرو فڵان كه‌س له ڕووداو ئه‌و شته‌ى نوسیوه لایبده‌ن!.\nدوانزه‌یه‌م: له‌مدواییه كه به‌رهه‌م ساڵه‌ح پۆستى سه‌رۆك كۆمارى له‌ده‌ره‌وه‌ى كۆ-ده‌نگى كوردستان وه‌رگرت، پارتى توڕه‌بو. جارێكیان له‌كۆتایی به‌رنامه‌یه‌كى كه‌ناڵى ڕووداودا په‌رله‌مانتارى پارتى “هێڤیدار ئه‌حمه‌د” گوتى “پارتى به‌ڵگه‌ى وه‌هاى له‌سه‌ر به‌رهه‌م ساڵه‌ح هه‌یه بڵاوى بكاته‌وه ڕووى نایات بگه‌ڕێته‌وه سوله‌یمانى”…به‌رهه‌م به‌مه زۆر نیگه‌رانبو… گوتم: تۆ سه‌رۆكى عێراقیت…چى پێویست ئه‌كات گوێ به‌م شتانه بده‌یت، هه‌ر ئیمڕۆ وتارێك بنوسه له واشنتۆن پۆست و، باسى ئێستاى عێراق و ڕۆڵى كوردو پێگه‌ى بارزانیش بكه، میدیاى كوردیش وه‌ك كارى خێر ته‌ماشاى ئه‌كاو، دووكه‌س ئه‌نێرینه لاى بارزانى و په‌یوه‌ندییه‌كان ئاسایی ئه‌بێته‌وه. ئیتر چ پێویست ئه‌كات به ڕۆژ كوڕه‌كان هان ئه‌ده‌ى دژى پارتى بنوسن و، به‌شه‌ویش ته‌له‌فۆن بۆ ئه‌م و ئه‌وى پارتى ئه‌كه‌ى شه‌فاعه‌تت بۆ بكه‌ن!. ئه‌وكاته له‌به‌رئه‌وه‌ى ئه‌هریمه‌ن و میرزاكانى ده‌ورى بارزانى و به‌رهه‌م ساڵه‌حیش ڕۆڵى خراپ نه‌گێڕن كه دواجار میلله‌ت زیانى تیا ئه‌كات، بۆیه وتارێكم نوسى به‌ناونیشانى ” چاره‌سه‌ر ئه‌وه‌یه بارزانى و به‌رهه‌م ساڵه‌ح پێكه‌وه دابنیشن”.\nئه‌ڵقه‌ى دواتر سه‌باره‌ت به یه‌كێتى و سه‌رۆك كۆمار قسه‌ئه‌كه‌ین…


رێوره‌رسمێن شه‌هیانان پولیسێن ئه‌لمانیا دهێلنه د ئاماده‌باشيێ دا. – مالپه‌رێ خابير\nسەرەتا / به‌شێن مالپه‌ری / هه‌مه‌ره‌نگ / رێوره‌رسمێن شه‌هیانان پولیسێن ئه‌لمانیا دهێلنه د ئاماده‌باشيێ دا.\nرێوره‌رسمێن شه‌هیانان پولیسێن ئه‌لمانیا دهێلنه د ئاماده‌باشيێ دا.\nأ.ن 2019-07-09\tهه‌مه‌ره‌نگ لابردنی بۆچوون 58 بینین\nئێكه‌م وه‌لات ریكلاما ڤه‌خارنێن گازێ و شه‌كركری قه‌ده‌غه‌كر\nشه‌رێ كاپتنێ فرۆكه‌یێ و كچكا پێشوازیكه‌ر\nب ئه‌گه‌رێ مه‌زنبینا مه‌مكێن زه‌لامان كومپانییه‌ك ب ملیاره‌ها دولاران تووش زیانێ بی\nد سالێن بوری دا وه‌رزێ هاڤینێ بوویه كێبركییه‌كا سه‌یر بۆ پولیسێن ئه‌لمانیا، كو د ڤی وه‌رزی دا چه‌ندین ئاهه‌نگێن شه‌هیانان یێن جڤاكێ ئه‌لمانی لسه‌ر رانه‌هاتی دهێنه ئه‌نجامدان، وه‌كی رێوره‌سمێن ترۆمبێلان د ئاهه‌نگێن شه‌هیانێن توركی و عه‌ره‌بی دا و دبت هاڤێتنا فیشه‌كان ژی بۆ ئه‌سمانان لگه‌ل بت.\nشه‌هیانه‌كا توركی ل 6 ته‌موزێ ل لودفیگسبورگ ل ویلایه‌تا بادن فورتمبیرگ یا ئه‌لمانی بی ئه‌گه‌ر لڤینه‌كا مه‌زن بكه‌فته دناڤ پولیسان دا، كو كوما ترۆمبێلێن داوه‌تییان یێن هاتینه خه‌ملاندن ب جوانكاری و ئالایێ توركیا بی ئه‌گه‌ر به‌ربه‌ست بۆ هاتن و چوونێ چێبن و سه‌رپێچیێن هاتن و چوونێ بۆ هنده‌كان هاتنه نڤیسین، زێده‌باری وێ چه‌ندێ هنده‌ك ژ وان فیشه‌ك به‌ردانه ئه‌سمانان و ژیانا خه‌لكێ ئێخستنه د مه‌ترسیێ دا.\nل ده‌سپێكێ پولیسان شیا هنده‌ك ترۆمبێلان ب راوه‌ستینن و كونترولا شوفێران بكن به‌لێ ترۆمبێلێن دی به‌رده‌وامی پێدان و هه‌روه‌كی پولیس نه‌ی، مالپه‌رێ “فیلت” یێ ئه‌لمانی ئاشكراكر كو پولیس بۆ ده‌مێ ئێك ده‌مژمێر ژ ئه‌نجامێ ڤێ شه‌هیانێ كه‌تنه دحاله‌تێ ئاماده‌باشیێ دا.\nو لایه‌نێن به‌رپرس د دویڤچوونێن خوه دا د به‌رده‌وامن بۆ سه‌رپێچیێن هاتن و چوونێ و بنپێكرنا یاسایا چه‌كی.\nدواتر كاره‌ب ژ كه‌چه‌له‌ییا سه‌رێ زه‌لامان دهێته چێكرن.\nدواتر د هه‌یڤه‌كێ دا پتر ژ 3 هزار ئه‌ردهژان ل كالیفورنیا رویداینه.\nژبیرنه‌كه سركه د ڤان كاران دا ژی دهێته بكارئینان\nژبیرنه‌كه سركه د ڤان كاران دا ژی دهێته بكارئینان مالپه‌رێ خابیر / زاخۆ سركه‌یا سپی …


وردەکاریی زیاتر لە سەر ئابلۆقه‌کانی یه‌کێتیی ئه‌ورووپا دژی کۆماری ئیسلامی - Radio Sweden Kurdish - ڕادیۆی سوید - Radyoya Swêdê | Sveriges Radio\nوردەکاریی زیاتر لە سەر ئابلۆقه‌کانی یه‌کێتیی ئه‌ورووپا دژی کۆماری ئیسلامی\nبڵاو کرایه‌وه tisdag 27 juli 2010 kl 15.01\nهەروەک پێشتریش باسمان لێوە کرد ڕۆژی ڕابردوو وەزیرانی دەرەوەی وڵاتانی یەکێتیی ئەورووپا، گەمارۆ نوێیەکانی سەر کۆماری ئیسلامی لە بواری وزەیان پەسند کرد. زوربەی ئەو ئابلۆقانە‌ش هەر لە سبەینێوە دەکەونە بواری جێبەجێکردنەوە.\nلە ناو ئەو گەمارۆیانەدا دەتوانرێ ئاماژە بە قەدەغەبوونی فرۆشرانی کەرەسە، تەکنیک و ئەو خزمەتانە بکرێ کە لە بواری وزەدا بەکاردەهێنرێن. لەم ناوەدا وێستگەکانی پاڵاوتنی کۆماری ئیسلامی و کاری کەشف و بەرهەمهێنانی گازی سروشتیی ئەم وڵاتە، تووشی دژواری دەبن. هەروەها سەرمایەگوزاری لە بواری وزەی ئێرانیش قەدەغە دەکرێ.\nچەند نموونەیەکی تری ئەم گەمارۆیانە بریتین لە:\nقەدەغەبوونی ڤیزە بۆ کاربەدەستانی گەورەی ئێرانی وەک محەمەد عەلی جەعفەری سەرۆکی سوپای پاسداران، مستەفا محەمەدی نەجار وەزیری پێشووی بەرگری، غلامرضا آقازادە سەرۆکی پێشووی ڕێکخراوی وزەی ئەتۆمیی ئێران، هەروەها پسپۆڕانی وزەی ئەتۆمی و تەکنیکی فەزایی.\nوڵاتانی یەکێتیی ئەورووپا هەروەها پێشنیاریان پی دەکرێ کە ئیزنی نیشتنەوە نەدەن بە فڕۆکە بارییەکانی ئێران. کڕینی هەر چەشنە پشکی دەوڵەتی ئێران، بانکی ناوەندی یا بانکەکانی تر یا خود ئەو پشکانەی دەوڵەت گەرەنتیی کردوون، تەنانەت یارمەتیدانی فرۆشیشییان قەدەغەیە. هەناردە و هاوردەی چەک، مادە، تەکنیک و کەرەسەی تەقەمەنی، یا خود فایلی کۆمپیوتێری کە بۆ زەنگینکردنی ئورانیۆم چ لە بواری مەدەنی یا خود سوپاییدا مەمنووعە. گواستنەوەی پارەی زیاتر لە چل هەزار یۆرۆ لە ئێران یا خود بۆ ئێران بە بێ ئیزننامەی یەکێتیی ئەورووپا قەدەغەیە. هەروەها پێبوونی زیاتر لە دە هەزار یۆرۆ بۆ کڕینی خواردەمەنی، داودەرمان و کەسەرەی پزیشکی دەبێ ڕاپۆرت بدرێ.\nڕوانگەکان دەربارەی کارتێکەریی ئەو گەمارۆیانە لە سەر ئێرانییەکانی سوید و بازرگانانی ئێرانی لە سوید، گەلێ لێک جیاوازە.